text:
दरभंगा,सहरसा आ पूर्णिया मे स्मार्ट सिटी‘क लेल एमएसयू‘क शांति मार्च
दिल्ली,मिथिला मिरर-राहुल कुमार रायः पैछला किछु दशक सं मां मिथिला अपन पूत सं आ पूत अपन माय सं भरि पोख बैस बतियेबाक लेल ललायित रहैत अछि जेकार कारण थिक ‘दू जोनक रोटी’। आइ मां मिथिलाक कोरा सं हुनक पुत्र विवश भय माय कें त्यागि कुकुरक जिनगी जीवाक लेल बाध्य अछि। बेर-बेर प्राकृतिक प्रकोपक दंश झेलैत मिथिलावासी जाहिमे कतेको बेराजगार युवा मैथिल जिनका अपना गाम सं दूर-दूर धरि कोनो रोजगारक अवसर नहि देखना जा रहल छनि शहर बद सं बत्तर स्थिति मे पहुंच गेल अछि। स्मार्ट सिटीक उद्देश्य युवा लोकनि अपनहि शहर मे रोजगार सुनिश्चित करेबाक अछि जाहिमे सरकार कें ओहि सिटी के दिस विशेष ध्यान देनाई जरूरी अछि जतय सं रोजगारक लेल पलायन ज्यादा भय रहल अछि। मिथिलाक एहि क्षेत्रक स्थिति बुझलाक बाबजूद राज्य एवं केन्द्र सरकार बेर-बेर उपेक्षा करैत आबि रहल अछि मुदा समग्र युवा मैथिल आब अपना कें उपेक्षित रखबाक लेल तैयार नहि छथि।
भारत सरकार द्वारा 100 स्मार्ट सिटी बनेबाक घोषणा काएल जाय वला अछि। संभावित सूची मे मिथिलाक दरभंगा, सहरसा आओर पूर्णिया सनक एतिहासिक शहरक नाम नइ भेनाई मिथिलाक संग केंद्र सरकार द्वारा सौतेला व्यवहार कें दर्शाबैत अछि। गौरतलब अछि जे आजादी कें समय इ शहर विकसित छल खास कय दरभंगा शहर जे बिहारक पहिल एहन शहर अछि जेकरा योजनाबद्ध तरीका सं ब्रिटिश सरकार द्वारा बसाओल गेल छल मुदा पैछला 60 बरख मे एहि शहरक स्थिति दयनीय भऽ गेल अािछ। वर्तमान मे एतय कें लोक रोजी-रोटीक लेल अपन घर आ परिवार कें छोड़ि पलायन करबाक लेल मजबूर अछि। एक-एक कय एतय के सभ उद्योग-धंधा बन्न कय देल गेल मजबूरन लोक सभके अपन मातृभूमि छोड़ि पलायनक लेल मजबूर होमय परलनि जाहि कारणे इ क्षेत्र ‘मजदूर सप्लाई जोन’ बनि गेल अछि। देश मे दू वक्त कें रोजी-रोटीक लेल सबसं बेसी लोक एहिठाम सं पलायन कय रहल अछि। प्राकृतिक आपदा सं सेहो एहि क्षेत्र कें समय-समय पर भारी नोकसान झेलय पड़ैत अछि एखन हालहिं मे तूफान आओर भूकंपक कारण एहि क्षेत्र के भारी जान-मालक नोकसान भेल अहि। इ क्षेत्र पूर्व मे औधोगिक केंद्र रहल अछि मुदा वर्तमान मे मिथिलाक इ क्षेत्र बहुत पिछैड़ गेल अछि। एहि शहर कें स्मार्ट सिटी मे शामिल कएला सं आसपासक शहर कें सेहो फायदा होयत आ ओहि शहर कें सेहो विकाश होयत। पूर्णिया आओर दरभंगा शहर जनसंख्याक दृष्टि सं बिहार मे क्रमशः पांचम आ छठ स्थान पर अछि अतः केंद्र सरकार सं आग्रह अछि जे मिथिला, बिहार आओर भारतक विकास लेल एहि सिटी कें स्मार्ट सिटी मे शामिल काएल जाए। मिथिला स्टूडेंट यूनियन द्वारा एहि तीनू शहर कें स्मार्ट सिटी मे शामिल करबाके लेल 10 मई 2015 कें 2 बजे जंतर-मंतर, नई दिल्ली सं 30 औरंगजेब रोड(आवास स्थान वैंकया नायडू) धरि शांतिपूर्वक मार्च निकालल जाएत एवं वैंकया नायडू, शहरी विकास मंत्रालय, आवास एवं गरीबी उन्मूलन, संसदीय मामले केर ज्ञापन सौपल जाएत।


c: text/html

text:
एकटा स्वप्न – जंगल में हेरा गेलहुं
काल्हि हम कनियाँ संगे एक टा सड़क किनार में ठाढ़ रही – पता नहिं कियैक.
सड़क के बीच के पट्टी पर बड़का-बड़का गाछ रहैक. एक टा छौड़ा ओहि गाछक नीचा बैसल रहैक – एक टा बड़का टोपी पहिरने. कनेक काल बाद एक टा लुक्खी गाछ पर स उतरलैक. छौड़ा लुक्खी के गौर स देख लगलै. लुक्खी कनेक नीचा एलई . ले तोरी के, ओ छौड़ा लुक्खी के पकडि लेलकई आ ओकर गर्दनि रेति देलकै. बड्ड मार्मिक दृश्य छलैक. मोन कनेक विदीर्ण भ उठल.
कनेक काल आर इंतज़ार केलहुं (पता नहिं कियैक आ कक्कर).
हौ बाबू , ई की? देखैत छी पाछा में जे गाछी सभ छलैक ताहि में एक टा शेर .. हमरा ठीक पाछा.
हम विस्मित ! हौ बाबू शेर ऐना छुट्टा घुमतैक? कोनो दीवार नहिं? कोनो जाली-फट्टक नहिं?
कनेक काल आर इंतज़ार केलहुं (पता नहिं कियैक आ कक्कर).
हौ बाबू , ई की? देखैत छी की एक टा सनगोहि दौरल सड़क के दोसर दिस सं आयल. हम डेरेलहूँ – लेकिन ओ सीधा एक टा विशालकाय गीदड़ के पेट पर आक्रमण क देलकै. आ किछुए क्षण में धरती लाले लाल भ उठलै .
कनेक काल आर इंतज़ार केलहुं (पता नहिं कियैक आ कक्कर).
हम दुनुं गोटे एक-दोसर के हाथ में हाथ लेने – पैरे-पैरे आगा बढ़लहूँ.
आह की मनोरम दृश्य छलैक! चारू कात जंगल , फल स लदल गाछ सभ. कखनो-कखनो पैर में झार-झंखार फंसि जाय त हाथ स छोरा आगा बर्हि जाई.
जंगल, एकांत आ संग में कनियाँ (आ हुनक सुन्दरता के वर्णन की करू?) – आर ककरो की चाही अहि जिनगी में?
पैर में एक टा कांट गरल – आ तखन होश भेल – हम सभ कतय छी? चारू कात जंगल, शेर, बाघ आ जंगली जानवर सभ मस्त भय रमण का रहल छलैक.
दूर – दूर तकि कोनो घर-दॊआरि के चेन्ह नहिं. कतय छी हम सभ?
ई त हम सभ जंगल में हेरा गेलहुं?
शेर सभ दहारि रहल छल, बाघ सभ गुर्रा रहल छल. सभ टा प्रणयात्मक बात भुला गेल.
कनियाँ के कहलियन्हि, हमर हाथ नहिं छोरब (मोने मोन कहलहुं – जं हाथ छोरलहूँ त बस आई संगक अंतिम दिन ).
पाछा दिस लौटलहूँ – डेराईत-डेराईत. जहां देखी तहीं बाघ आ शेर. किछु आर पाछा एला उपरांत – किछु घर-दुआरि देखाई पडल.
तखनहिं एक टा शेर पाछा दिस स आयल दहारैत.. कनिया के कहलियन्हि – जं ई हमला करत त दुन्नु गोटे मिलि मुक्के-मुक्के एकरा मारब आ जोर स चिचियायब. लेकिन भाग्य नीक छल – शेर बिना किछु कहने आगा बर्हि गेल.
आगा किछु खेत छल – आ खेत में किछु महिला लोकनि नित्य-क्रिया स निवृत होइत रहैथ.
आगा बढ़लहूँ – एक टा बूढ़ा भेटलाह. पुछलियन्हि – ई कोन जगह छैक यौ? उत्तर भेटल – ई छैक टिपाका गाम. फेर पुछलियन्हि – अतय सं दिल्ली कोना पहुंचब? उत्तर भेटल – आगा ७१ या ८० चौराहा सं दिल्ली के जीप भेटि जायत.
दुनु गोटे हाथ में हाथ लेने – आगा बढ़लहूँ. पता नहिं मुख्य सड़क स भटकि क कखन गामक पगडंडी पर आबि गेलहुं. कनियाँ घर पहुंचबाक लेल किछु बेसिए धरफरायल छलीह. तेजी- तेजी चली रहल छलीह. हम कहलियन्हि – धीरे चलु – गामक सड़क छैक.
सड़क किछु ज्यादे पातर रहैक आ सीमेंटक बनल रहैक. सड़क में ढलान सेहो रहैक – देखलियै आगा किछु आमक गाछ छैक आ सड़क उम्हरे जा रहल छैक. विदा भेलहुँ – लेकिन ई की? सड़क ख़तम आ नीचा द का एक टा नदी कल-कल बहि रहल छल.
वापस मुरलहूँ – दोसर पगडंडी पकड़लहूँ – जा ईहो ख़तम? आब की करब?
ई सोचिते छलहूँ की निन्न खुलि गेल.

robotstxt: allowed

filter: keep


text:
दिल्ली समेत देश भरि मे मनाओल जा रहल अछि ‘बिहार दिवस’
दिल्ली, मिथिला मिरर-राहुल कुमार रायः 22 मार्च 1912 कें बिहार राज्यक स्थापना भेल छल। बिहार एहिबेर अपन 103म स्थापना दिवस मना रहल अछि हलांकि किछु विद्वान लोकनिक कहब छनि जे एकर स्थापना 1 अप्रैल 1912 मे भेल छल। मैमला किछु होई मुदा 22 मार्च कें बिहार दिवस मनेबाक घोषणा बिहारक एनडीए सरकार‘ कें द्वारा काएल गेल छल जेअनवरत चल आबि रहल अछि। प्रत्येक बरख‘क भांति अहुबेर राजधानी दिल्ली समेत देशक कोना-कोना मे जतय बिहार लोक प्रवास कय रहल अछि ओहिठाम त्रिदिवसीय बिहार दिवस मनाओल जा रहल अछि। एहिमे अवसर पर बिहारी खान-पान, सस्कृति, हस्तकला आदिक प्रदर्शनी सेहो लगाएल जाएत अछि। राजधानी दिल्ली‘क आइएनए स्थिति दिल्ली हाट मे तीन दिवसीय सांस्कृति कार्यक्रमक उद्घाटन उद्योग विभागक प्रधान सचिव त्रिपुरारि शरण दीप प्रज्वलित कय केलनि। ओहिना मिथिला क्षेत्र मे सेहो बिहार दिवस मनाओल गेल। दरिभंगा, समस्तीपुर सं भेटल जानकारी‘क अनुसार एहि मौका पर खेलकूद प्रतियोगिता, प्रदर्शनी, कुश्ती, चित्रकला, आ रंगोली आदि केर प्रतियोगिता कराओल गेल। एहि प्रतियोगिता‘क विजेता बीच पुरस्कारक वितरण सेहो कएल गेल।
बिहारक मुख्यमंत्री नीतीश कुमार राजधानी पटना मे बिहार दिवस केर अवसर पर संपूर्ण बिहारवासी कें बिहार दिवस‘क शुभकामना देलनि आ महिला सशक्तिकरण पर जोर दैत बिहार मे महिला के 35 प्रतिशत आरक्षण देवाक घोषण सेहो केलथि।
देशक प्रधानमंत्री नरेन्द्र मोदी बिहार दिवस केर शुभ अवसर पर बिहारवासी कें शुभकामना सेहो देलनि अछि।


text:
जीतन राम मांझीक ‘हम’ कें राजनीतिक पार्टीक दर्जा
पटना,मिथिला मिरर-सुजीत कुमार झाः बिहारक पूर्व मुख्यमंत्री जीतन राम मांझी द्वारा बनाओल गेल हिन्दुस्तान अवामी मोर्चा अर्थात हम कें राजनीतिक पार्टीक मान्यता चुनाव आयोग सं भेंट गेल। बुधदिन चुनाव आयोग अहिबातक घोषण केलक जे जीतन राम मांझीक पार्टी आब राजनीतिक पार्टीक रूपमे बिहारक जनताक सोंझा अछि।
नीतीश कुमार सं अनबनक बाद जीतन राम मांझी अपन संगीक संग अलग गुटक निमार्ण केने छलाह आ ओहिकें बाद सं बिहारक राजनीति मे अलग तरहक समीकारण बनय लागल छल। हालांकि ओहिकें बाद मांझी एनडीए मे शामिल भय लालू प्रसाद यादब ओ नीतीश कुमार कें विधान सभा चुनाव मे टक्कर देवाक लेल कमर कैस चुकल छैथ। आब जल्दीये चुनाव आयोग मांझीक पार्टीक चुनाव चिन्हक सेहो घोषणा कय देत।


text:
बतहुकका — ७बतहुकका काठमाण्डूमे रहथि । अपन अनन्य संगीसंग प्रभातकालिन टहलानपर निकलाह । टोलमे ओहिदिन गन्दा संकलन होइत रहैक । संकलक सीटी मारए आ लोक घर–घरसँ निकलिकए प्लाष्टिकक झोड़ामे कोंचल–बान्हल ऐंठकाँठ, बहारनि–सोहारनि आदि संकलकक विशेष रिक्सामे राखि दैक । एखन काठमाण्डूमे टोलवासीसभ अपन–अपन गन्दा–व्यवस्थापन एहिना क’ रहल अछि । एतए अपनो ओम्हरक लोकसभ एहि व्यवस्थापनमे पूरा सक्रियतासँ सहभागी होइत छथि । बतहुकका ई देखि अपन संगीसँ कहलनि — ‘ देखिऔक स्थान विशेषक विशेषता !’
‘ हँ, एतए अहिना होइत छैक । सभ अपन–अपन घरमे प्लाष्टिकक झोड़ीमे गन्दासभ जमा करैत अछि । एक दिन छोड़ि अर्थात् प्रत्येक दोसर दिनपर संकलक भोरे ६ बजेसँ ८ बजेधरिमे हरेक गल्लीमे एक बेर घुमैत अछि । सीटी मारिकए लोककेँ सूचित करैत अछि जे ओ लगमे अछि । लोक अपन झोड़ाझेाड़ीमे गन्दा आनि ध’ दैत अछि । ’ — संगी विस्तारसँ सम्झबैत कहलखिन्ह — ‘ एहिलेल हमरासभ मासिक २०० सय टका दैत छिऐक ।’
‘सएह तँ हम कहलहुँ । स्थान विशेषक अपन विशेषता छैक । अपनो ओम्हरक लोक एतए वएह कतेक आसानीसँ क’ लैत छथि । मुदा यएहसभ जखन ओम्हर जाइत छथि आ एहन प्रस्ताव राखल जाइत छैन्ह तँ कहैत छथिन्ह जे ई तँ नगरपालिका आ ग्राम समितिक काज छैक । … सभ हएबाक चाही मुदा दोसर क’ देअओ ! — बतहुकका गुम्हरैत कहलखिन्ह ।
‘की अहाँकेँ ई नीक नहि लागल ?’ — संगी आश्चर्य मानैत पुछलखिन्ह ।
‘ नीक किआ नहि लागत ?! … यएह हएबाके चाही । मुदा, ओम्हर लोक मानएलेल तैयार नहि होइत अछि । … कोना सुधरत अपन नगर आ अपन गाम ?’ — बतहुकका दुखित मने बजलाह ।
‘ से तँ एतए मानैये पड़ैत छैक । टोलवासीक जे निर्णय हएतैक से मानहिं पड़त ।’ — संगी सगर्व कहलखिन्ह ।
‘ सएह तँ … बिना भय अनुशासन नहि !’ बतहुकका अनुभूति कएलन्हि ।
सहमति
बजेट ही क्यों सब कुछ
सहमति से ही बन पाएगा ।
अफसर भी आदेश दोषी पर
सहमति से ही दे पाएगा ।।
न होगी कभी सहमति
न कुछ यहाँ हो पाएगा ।
अब सहमति से ही यारों
असहमति बाहर आएगा।।
सहमति माने सत्ता ।
बाँकी सभी गुलाम का पत्ता ।।
अब बस सिण्डीकेट का सरकार ।
भूल जाओ सब संघ अधिकार ।।
लगाओ भाग, बनाओ कुडिया
पिण्डअंश ही सहमति दे पाएगा ।
अब और कुछ नहीं यारों
बस यही एक एजेण्डा रह जाएगा ।।
महान छी ?
हमसभ महान छी
सभ गुणक खान छी
वीरताक शान छी
सूर्य आ चान छी !
विदेशीक हजुरीसँ
गुलामीक मजुरीसँ
यौन आ घघरीसँ
चलैत अछि जीवन
देश आ सत्ता
आ ओकरा ढोअएबला पजेरो ‘पावर’
सोम, तास आ लालीसँ रास
आ ओहिलेल जरुरी अट्टालिका ‘टावर’ !
नीक तँ नहि लगैत अछि
मुदा चलत कोना देश
कोना रहत महान
ई गौरव, भाषा आ भेष
काल्हिए खेहारि देत
लोहछाकए मारि देत
भण्डा सभ फूटि जाएत
राज अपन लूटि जाएत !
तैं अहिना चलैत रहओ
गौरव गान गवैत रहओ
यएह तँ अपन जान छी
खिलखिलाइत दाँतक
असली परान छी
आब अहाँ बुझलहुँ
जे केहन बैमान छी !!
एकटा दृश्य
पूजेगरीक दाँत खिलखिल
मेमक गाल खिलल अछि
सा’ब तामझामसँ पूजलनि
दक्षिणामे गड्डी मिलल अछि
मन्दीरक दुआरिपर बुधनी
आ छोटका सुखना एक दोसरकेँ
पकडने कर जोडने अछि ठाढ
हे भगवन, कहुना पाँचो रुपैया
हमरो पिचकलहा बाटीमे झाढ
नइ जानि की भेल पाप-दोष
दू दिनसँ पेट रीढमे सटल अछि
माय-बाप-राज्य आ भाग कथिलेँ
सभ हमरेसभसँ कटल अछि
कटियो जाइत भूखो आ जिजीविषा
मुदा देखू ने ई निरमोही प्राण
कसिआकए कोना सटल अछि !
24-06-2012
चुप्पी !हमहूँ चुप
अहूँ चुप
चुप्पीये आवाज अछि,
निर्लज्जक सामना करैत
गीतक अपन साज अछि
चुप्पी जौँ दृढता तँ
उर्जा अवश्य उगलत ई
भेद करैत भेदियाक
बुर्जाकें ढहत ई
बढैत रहू लक्ष्यदिसि
छोट करैत बाट कठीन
पहुँचक सफलतातक
इहए महीन राज अछि !
बतहुकाका ३
भ्रष्टाचारपर बात चलैत रहैक । एकर बिकराल आकार, समाजमे जड़िसँ फुनगीधरि एकर बैसार आ सभ तन्तुतक पसरल विस्तारसँ चिन्तित गप्प–सप्पक एक सहभागी कहलखिन्ह — ” ई बाघ अछि, बाघ पूरा समाजकेँ खा’ जाएत ।”
बतहुकाका हँसैत कहलखिन्ह — “भ्रष्टाचारी बाघ नहि मूस अछि ! सभ घरमे भेटत । चाहे पक्का होए वा फूस । …. कतबो लेबू–मुनू , लगले बिअरि खुनिएटा देत ! … पहिने तँ ई अन्न–पानि भकुसैत छल, आब सभ किछु पचा दैत अछि । अहाँक सिरक कुतरिकए अपन बिअरिकेँ वातानुकूलित बना लैत अछि । एकर भण्डारण एहन सोनिमे होइत छैक जे भाफ ने आबए अङ्गनियाँ ! … एकर अन्त्य तोप वा बन्दूक गर्जाकए लोक करए चाहैत छथि । मूसक अन्त्य तोपसँ हएतैक ? … झटकासँ मरत मूस झटकासं ! मुदा लगाएब , होशियारीसँ ! कनेको चूक भेल कि अपने अलङ्गपर पड़त । … दोसर उपाय छैक दवाई । जे खाएत से मरत । मुदा मरबो करत तँ खूब गन्हाएत । ” “मिलैत छैक कि नइ ?” — बतहुकाका आगाँ कहलखिन्ह ।
सभक माथ हिलि गेलन्हि ।
बतहुकाका ४
तथाकथित मैथिली अनुरागीसभक बारेक अपन अनुभव जखन बतहुकाका दलानपर अपन मण्डलीकेँ बतओलखिन्ह तँ पूरा मण्डलीक मुँह अन्हार भ गेलैक । मिसरजी कहलखिन्ह — ” कोना बचतैक आब मैथिलीक अस्तिŒव ? एक दू पुस्तक बाद लगले मैथिली इतिहासक विषय ने बनि जाय ! … जतए देखू सभ केओ अपन घर आ परविारमे आ खास कए नेनभुटकासंग अंग्रेजी, हिन्दी वा नेपाली बाजए लागल अछि । गामो अबैत छथि तँ अपन धिआपुतासँ मैथिलीमे नहि बजैत छथि । … एक दूटासँ पूछबो कएलिअन्हि जे बच्चासभ मैथिली नहि बजैत अछि ? तँ जबाब भेटल टो टा कए बजैत अछि ।”
बतहुकाका गम्भीर भ गेलाह आ नम्हर साँस लैत बजलाह — ” हँ ऽऽऽ … मुदा मैथिली रहत । एकरा बचाओत ओ जकरा हमसभ छोटका कहैत छिऐक । वएह मैथिलीकेँ जिवित राखत ! ”


text:
मिथिला मे भूकम्पक जोड़दार झटका, समूचा उत्तर भारत चपेट मे
दिल्ली, मिथिला मिरर-राहुल कुमार रायः एखने किछु देर पहिने लगभग 11ः44 मिनट पर भूकम्प कें जोरदार झटका देखना गेल।भूकम्पक तीव्रता लगभग 7 दशमलव 9 के छल जेकर केन्द काठामंडू सं 65 कि.मी. उत्तर के दूरी पर छल। भूकम्पक असरि मिथिला मे व्यापक असर देखना गेल। मिथिला मे भूकम्पक झटका लगभग 5 मिनट धरि रूकि-रूकि कें होइत रहल जाहि सं व्यापक जानमाल कें नोकसान हेबाक अनुमान लगाओल जा सकैत अछि। एखन धरि कोनो ठाम सं जानमाल कें नोकसानक विस्तृत खबरि नहि आयल अछि जहिना जानकारी भेटत अपने लोकनिक सोझा अतिशीध्र राखब बिहार, झारखंड, पश्चिम बंगाल, उत्तरप्रदेश, राजस्थान आ देशक राजधानी में दिल्ली मे भूकम्पक झटका सेहो देखना गेल अछि। एहि सं टेलीफोन लाइन, बिजली लाइन, सड़क मार्ग सेहो व्यापक स्तर पर बाधित भेल अछि।
प्रधानमंत्री नरेन्द्र मोदी बिहार आ सिक्किम कें मुख्यमंत्री सं फोन पर बात कय हरसंभव मदद कें आश्वासन देलनि अहि।


text:
शुरू भेल विश्व प्रसिद्ध सावन मेला, बोल बमक नारा सं गुंजल बाबाधाम
दिल्ली,मिथिला मिरर-जुली रानी झाः ओना त मिथिला, बंगाल, ओ असम सहित किस आओर पूर्वोत्तरक राज्य मे हमरा सब संक्रांति कें प्रधानता दैत छी आ ओहिकें हिसाब सं साओन त एक सप्ताह पहिने शुरू भय गेल मुदा अछि मुदा पूर्णिमाक दृष्टि सं शनिदन साओन पहिल दिनक धूम संपूर्ण विश्व मे देखल जा रहल अछि। बारहो ज्योतिर्लिंगक दरबार मे बोल बमक नारा गुंजी रहल अछि। वातावरण मानु जे भवगा वस्त्र सं पटि चुकल अछि। कांन्ह पर कांवर आ मुंख सं बोल-बमक नारा अद्भुत दृश्य।
कांवरिया सब सुल्तानगंज मे गंगा स्नान कय बाबा अजगैबीनाथक पूजा कऽ 105 किलोमीटरक दूरी तय करवाक लेल निकली चुकल छैथ। कांवरिया इ 105 किलोमीटरक दूरी गोरहयारी, सुईया, जिलेबिया होइत अन्य-अन्य गणतव्य स्थान पर रूकैत बाबाक नगरी वैद्यनाथ धाम अर्थात देवधर पहुंचता। संपूर्ण बाट मे कांवरियाक जे छटा छैक ओ देखिते बनैत अछि। लाल-पीयर वस्त्र मे सजल कमरथुआ बोल-बम आ बाबा नचारी गाबि वतावरण कें आओर बेसी रमणगर बना रहला अछि।
तहिना सुल्तान गंज मे भागलपुर जिला प्रशासन सुरक्षा व्यवस्था सं लय अन्य तरहक व्यवस्था पर सेहो जमिकऽ निगरानी राखि रहल अछि। जगह डाॅक्टरक टीम कांवरियाक लेल दवाई आ अन्य तरहक सहयताक संग उपस्थित छैथ। त दोसर दिस बाबाक नगरी देवघरमे सेहो झारखंड सरकार आ जिला प्रशासन सुरक्षाक जबरदस्त इंतजाम केने अछि। मंदिर परिसर सहित देवघरक अतिसंवेदनशील जगह पर सीसीटीवी कैमराक संग-संग पुलिसक जवान दिन-राइत सुरक्षा मे जुटी गेल छैथ।
राज्यक मुख्यमंत्री रघुबर दास सेहो शनिदिन बाबा धाम जेवाक तैयारी मे छलाह मुदा विपरीत मौसमक कारण हेलीकाॅप्टर नहि उडि़ पेवाक कारणें हुनकर देवघरक दौरा रद्द क देल गेलनि। ओमहर मिथिलाक प्रसिद्ध स्थान जेना कि बाबा कुशेश्वर स्थान, बिदेश्वर स्थान, सिंघेश्वर स्थान, कपीलेश्वर स्थान, बाबा गरीब नाथ, मुकतेश्वर नाथ, उगना महादेव तहिना नेपालक बाबा पशुपति नाथक दरबार मे भक्त भारी जुटान देखल जा रहल अछि। मिथिला मिरर सेहो अहि पावन अवसर पर मिथिला सहित समस्त विश्ववासी कें भोलाक अहि पावन महिनाक शुभकामना द रहल अछि। भगवान भेले अहां लोकनिक जीवन मे सुख, शांति ओ समृद्धि सदिखन बनौने रहैथ। हर-हर महादेब। ऊँ नमः शिवाय!


text:
ह्रदय, मस्तिष्क आ मनुक्ख के जीवनक दशा आ दिशा
मस्तिष्क आ ह्रदय – इ दू टा अंग – मनुक्ख के जीवनक दशा आ दिशा तय करैत छै.
यदि मस्तिष्क आ ह्रदय दुनु एक दोसर सं हिलि-मिलि क रहि रहल अछि – स्वर्गक सुख पृथ्वी पर भेटत – नहिं त जीवन के नरके बुझु.
किछु दिन पहिले बम्बई जेबाक प्रस्ताव भेटल – १-२ महिना लेल.
मस्तिष्क आ ह्रदय में भीषण संघर्ष शुरू भेल.
मस्तिष्क कहय नहिं जो – ह्रदय कहय – भाग-जल्दी-सं-भाग किछु दिन लेल अहि तरहें रोजमर्रा के दुनियां सं मुक्ति भेटतौ.
कखनो ह्रदय आ मस्तिष्क अपन पक्ष अदला-बदली सेहो क लैत छल.
पता नहिं जीत ह्रदय के भेलई या मस्तिष्क के – २८ अप्रैल २०१४ के बम्बई एलहुं – काजक सन्दर्भ में – एक टा बैंक में लोन मैनेजमेंट सिस्टम के युएटी के लेल – आ तहिया सं दिन-राति कार्य में लागल छलहूँ.
आइ मस्तिष्क थाकि गेल छल – ह्रदय कनियाँ सं दूर रहबा के कारण व्याकुल छल – ह्रदय आ मस्तिष्क एक दोसर सं बहुत दूर भ गेल छल – आइ रवि रहितो काज में लागल छलहूँ – ६ बजे काज समाप्त भेला उपरान्त लैपटॉप एकटा सहकर्मी के पकरा देलियन्हि – आ विदा भ गेलहुं मरीन-ड्राइव के दिस.
सुन्दर-शीतल हवा पाबि चित्त प्रफुल्लित भ उठल. समुद्रक छोट-छोट लहरि के निहारैत छलहूँ – ह्रदय के अन्दर बहुत प्रकारक भाव आबि रहल छल – आ समुद्रक लहर संग विलीन सेहो भ रहल छल.
आकाश दिस नजरि उठेलहूँ – पंचमी के दिन चन्द्रमा कतेक सुन्दर लागैत छैक – कहियो शांत-चित्त भ क देखियौ – अनिर्वचनीय.
एकटा उज्जर मेघक टूकरी – चन्द्रमा के अर्ध-आच्छादित केने – हमर नजरि चन्द्रमा पर – आ ओहि में सं झाँकि रहल छलीह हमर कनियाँ.
चन्द्रमा – नहिं – कनियाँ के देखि मोन – मंत्र -मुग्ध छल –
ह्रदय आ मस्तिष्क एके संगे हिलि-मिलि क जिनगी के स्वर्ग बनौने छल.
तखने ह्रदय के कोनो कोण में तेज पीड़ा के अनुभव भेल – जिनगी के कठोर धरातल पर छलहूँ – ह्रदय आ मस्तिष्क एक दोसर के विपरीत – किछु क्षणक स्वर्ग – आ फेर नरक में खसलहूँ.


text:
समस्तीपुर मे सैनिक मिशन स्कूलक वार्षिकोत्सव संपन्न
दिल्ली, मिथिला मिरर-राहुल कुमार रायः शिक्षाक क्षेत्रमे अपन उम्दा शैक्षिक व्यवस्था प्रदान करैत आबि रहल समस्तीपुरक माधुरी चौक स्थित सैनिक मिशन स्कूल अपन भव्य वार्षिकोत्सव मनऔलक। एहि अवसर पर स्कूल दिस सं सांस्कृतिक कार्यक्रम आयोजनक सेहो कायल गेल छल जाहिमे स्कूलक छात्र-छात्रा लोकनि बढ़ि-चढि कऽ भाग लय अपन प्रतिभाक प्रदर्शन सभहक सोझा कएलक। प्रतिभागीक नाम एहि प्रकारेण अछि, श्रुति, अंजलि, संघ्या, स्मृति, अन्नू, विकास, राकेश-2, दीपेश, हर्षबर्द्धन, आस्था, आंचल आवंतिका, श्रेया आदि लोकनि नाटक, नृत्य, भाषण आदि मे भाग लेलक। छात्र लोकनि द्वारा काएल मनमोहक प्रस्तुति कें उपस्थित अतिथि, अध्यापक, अभिभावक आ नेन्ना सभ जमिकय आनंद लेलथि।
एहि पावन बेलामे स्कूल निदेशक डाॅ. रामलखन राय, प्रबंध निदेशक नरेश मंडल, प्रचार्य बी. एन. झा, अभिभावक रमेश कुमार, योगेन्द्र राय, शीला कुमारी, कृष्णा कुमारी, स्वेता कुमारी आदि लोकनि अपन विचार व्यक्त केलथि। एहि अवसर पर वार्षिक परीक्षा परिणामक घोषणा काएल गेल आ छात्र-छात्रा कें पुरस्कार सेहो प्रदान कएल गेल।
सांस्कृतिक कार्यक्रमक समापन संगीत शिक्षिका डाॅली मिश्रा द्वारा कायल गेल भव्य नृत्यक संग भेल। कार्यक्रमक संचालन प्राचर्य बी. एन. झा केलनि आ कार्यक्रमक औपचारिक समापनक घोषणा प्रभात राय कें धन्यवाद ज्ञापनक संग भेल।


text:
आशीष झा
समाज जखन भावनाक धार मे बहैत अछि, त ओकर दृष्टि बहुत सीमित आ संकुचित भ जाइत अछि। एहन मे समाज मे रहनिहार विद्वान कए सेहो दूर तक नहि देखबा स वंचित भ जाइत छथि। कहनो-कहनो ओ एहन समूहक संग एहन फैसला लेल मांग उठा दैत छथि, जे आगू चलि कए समाज लेल विनाशकारी साबित होइत अछि। किछु एहने आइ-काल्हि देश मे भ रहल अछि। बिहार कए बांटि कए मिथिला राज्य बनेबा लेल लगातार मांग भ रहल अछि। इ मांग नव नहि अछि, मुदा तेलंगाना कए केंद्र स सकारनत्मक उत्तर भेटलाक बाद देश मे कुल नौ- दस टा नव राज्यक मांग तेज भ गेल। एहि राज्य क गठन क मांगक पाछु मंशा जे हुए, मुदा कारण सब विकास बता रहल अछि। छोट राज्यक गठनक लेल सबस पैघ आधार बनल विकास आइ बहस क मुद्दा बनि गेल अछि। हमर विरोध छोट राज्यक गठन स नहि अछि, मुदा सवाल उठैत अछि जे की छोट राज्य विकास क पर्याय अछि। निश्चित रूप स एकर सर्वमान्य उत्तर नहि अछि। केंद्र सरकार 11 दिसंबर, 2009 कए जखन आंध्रप्रदेश स अलग तेलंगाना राज्य बनेबाक मांग कए स्वीकृति देलक, त तेलंगानावासी कए लगल जे हुनकर पुरान सपना आब सच भ रहल अछि। अलग राज्य बनला पर ओ आब अपन संग भ रहल बेमातर(सौतेला) व्यवहार कए नहि सहताह, संगहि हुनकर अपन सरकार होएत, जतय ओ अपन गप सही ढंग स राखि सकताह। एहि तरहे ओ विकास क मार्ग पर अपन सफर शुरू करि देताह। कमोवेश एहि तरहक धारणा मिथिला सहित अन्य छोट राज्यक मांग करनिहार लोकनिक सेहो अछि। एहि ठाम गौर करबाक गप अछि जे की ओ वर्तमान सरकार मे विकास स वंचित छथि। यदि ओ सही मे वंचित छथि त अपन सरकार कए ओ कोना चुनलथि। अपन वोट स चुनल सरकार पर ओ कोना एहन आरोप लगा सकैत छथि। कि आंध्र मे एकोटा मुख्यमंत्री तेलंगाना स नहि भेल, कि बिहार मे मिथिला क्षेत्र क गरीबी लेल एहि क्षेत्र स बनल मुख्यमंत्री जिम्मेदार नहि छथि। कि अलग राज्य बनलाक बाद वर्ततान नेता चुनाव नहि लड़ताह। निश्चित तौर पर छोट राज्य क गठनक मांगक पाछु मुद्दा विकास अछि, मुदा समग्र नहि। अलग राज्य बना कए अपन समाज कए पूर्ण विकसित करबाक जे सपना देखल जा रहल अछि, ओ अपन विकास तक संकुचित भ सकैत अछि। अगर एहन गप नहि होएते त 10 साल पहिने बनल तीनटा नव राज्य झारखंड, उत्तराखंड आ छत्तीसगढ़ एहि एक दशक मे कि सही मायने मे अपन तसवीर बदलि लेलक? की ओ अपनाआप कए ओहि ठाम पहुंचा सकल, जतय ओ विभाजन स पूर्व अपना कए देखि रहल छल। प्राकृतिक संसाधन स भरपूर झारखंड आइ केतबा विकसित भेल, इ त सबहकसामने अछि। झारखंड जखन बिहार स अलग भेल छल, तखन ओकर प्रति व्यक्ति सकल घरेलू उत्पाद 9955टका सालाना छल। आइ हालात मे कोनो खास बदलाव नहि भेल अछि। झारखंड बनलाक फायदा आदिवासी नहि उठा पाबि रहल छथि। नौ साल मे छह टा सरकार। मधु कोड़ा आ शिबू सोरेन सन मुख्यमंत्री। सत्तानायकक एहि बदनियतक खामियाजा झारखंड बनलाक बाद बिहार मे रहला स बेसी झारखंडक जनता उठा रहल अछि। छत्तीसगढ़ मे राजनीतिक स्थिरताक बावजूद विकास क गति बिहार सन राज्य स कम रहल आ नक्सल सन समस्या बढ़ल। 2001मे एहि ठामक प्रति व्यक्ति सकल घरेलू उत्पाद 12400 टका सालाना छल। आइ हालात मे मात्र दू फीसदीक बढोतरी दर्ज कैल गेल अछि। एकरा कोनो खास बदलाव नहि कहल जा सकैत अछि। अलग राज्य बनलाक बावजूद एहि ठामक 80 फीसदी जनता कहूना अपन पेट चला रहल अछि। जहां तक उत्तराखंड क सवाल अछि ओकर स्थिति झारखंड आ छत्तीसगढ़ स किछु नीक हेबाक पाछु ओकरा भेटल विशेष राज्यक दर्जा अछि। जहां तक यूपी क मुख्यमंत्री मायावती क बुंदेलखंड आ पूर्वांचल बनेबाक मांग अछि। त इ तथ्य नहि बिसरबाक चाही जे मायावती ओ नेता छथि जे स्थायी सरकारक विरोध करैत रहलथि अछि। अस्थायी सरकार मे छोट-छोट दल कए महत्व बढि़ जाएत अछि आ राजनीतिक अस्थिरता मे एहन दल अपन भूमिका बढ़ा लैत अछि। एहन मे मायावतीक बंटवाराक प्रस्ताव क्षेत्रक विकास स बेसी हुनकर अपन आ बसपाक विकास स बेसी जुड़ल अछि। विकासक आधार पर मांगल जा रहल छोट राज्यक विकास लेल राजनीतिक स्थिरता सबस जरूरी अछि। मुदा गोवा आ झारखंड क अनुभव नीक नहि कहल जा सकैत अछि। एक-एक वोट स बनैत आ खसैत सरकार एहि ठाम विकास स बेसी भ्रष्टाचार कए बढावा देलक। जहां तक स्थानीय समस्याक निराकरणक सवाल अछि त उत्तरपूर्व क उग्रवाद आ झारखंड-छत्तीसगढ़क नक्सलवादक समस्याक निराकरण मे कोनो उल्लेखनीय प्रगति नहि भ सकल अछि। पैघ राज्य स टूटि कए बनल गुजरात, हरियाणा आ पंजाबक विकास मे ओकर छोट आकार स बेसी स्थानीय नेतृत्वक योगदान रहल। पिछला चारि साल मे बिहारक प्रगतिक पाछु ओकर आकार कोनो आधार नहि बनल। मिथिला क्षेत्र स जीत मुख्यमंत्री पद तक पहुंचल विनोदानंद झा, बीपी मंडल आ फेर बिहार कए गर्त दिस विदा करनिहार जगन्नाथ मिश्र एकएहि क्षेत्रक विकास करबा स के रोकने छल। मिथिला राज्य बनला स जे मैथिली भाषा कए राज्य भाषाक दर्जा भेटबाक दावा करि रहल छथि, ओ इ बिसरी जाइत छथि जे मैथिलीक विरोध करनिहनर मैथिलपुत्र जगन्नाथ मिश्र आ चतुरा बाबू सन मधुबनी स चुनल जाइत रहल जनप्रतिनिधि छथि। तीन-तीन बेर बिहारक मुख्यमंत्री बनलाक बावजूद जगन्नाथ मिश्र अपन विधानसभा क्षेत्र झंझारपुर कए स्वतंत्र रूप स सड़क मार्ग स नहि जोडि़ सकलाह। एकर कोन गारंटी जे नारायण दत्त तिवारी जेकां अगर ओ नव मिथिला राज्यक मुख्यमंत्री बनताह, त उर्दूक स्थान पर मैथिली कए राजभाषाक दर्जा देताह या झंझारपुरक समग्र विकास करताह। सवाल जगन्नाथ मिश्रक नहि अछि, सवाल विकासक प्रवृति आ संस्कार स अछि। एखनो मिथिला क्षेत्रक नेता स्थानीय स्तर स बेसी राष्ट्रीय स्तर पर काज करबा लेल तत्पर रहैत छथि। सवाल उठैत अछि जे विकास लेल छोट राज्य बेसी कारगर या मजबूत स्थानीय प्रशासन। जाहि प्रकारक विकास स समाजक दशा बदलैत अछि, लोककजिनगी मे बदलाव अबैत अछि, ओहि तरहक विकासक जिम्मा स्थानीय प्रशासनक हाथ मे होएत अछि। केंद्र आ राज्य स्तर पर गरीब लेल बनाउल गेल योजनाक क्रियान्वयनक जिम्मेदारी शुरू स प्रखंड विकास पदाधिकारी स ल कए जिलाधिकारीक हाथ मे रहलअछि। आंकड़ा बता रहल अछि जे गरीब क्षेत्र मे स्थानीय प्रशासन बेहद कमजोर अछि। जनप्रतिनिधि आ स्थानीय पदाधिकारीक मिलीभगत स भ्रष्टाचारक गाथा लिखल जा रहल अछि। गरीब जनता लेल केंद्र या राज्य मुख्यालय स चलल टका प्रखंड मुख्यालय तक जाइत-जाइत डूमरीक फूल भ जाइत अछि। अलग राज्य बनला स नहि त इ प्रशासक बदलताह आ नहिए जनप्रतिनिधि। हां, एकटा शहर नव राजधानी जरूर बनत आ एकटा नेता मुख्यमंत्री। एकर संग-संग गरीब जनता पर खर्च होइवाला टका नव राज्यक नाम पर ओकर प्रशासनिक आधारभूत संरचनाक निर्माण मे खर्च भ जाइत।
मिथिला दर्शनक feb-2010 edition


text:
जेडीयू के झंडा आओर तीर पर ‘हम’ के दावा
दिल्ली, मिथिला मिरर-ब्रजेन्द्र नाथ झाः बिहारक राजनीति मे नित दिन एक ने एकटा नव मुद्दाक उदय भऽ रहल अछि जेकर प्रभाव आगा आबय वला किछु दिन मे भयावह पकड़वाक संभावना बुझना जा रहल अछि।जेडीयू आ आरजेडीक विलय संै पहिले हिन्दुस्तानी आवाम मोर्चा जेडीयू के चुनाव चिन्ह तीर आओर झंडा पर अपना दावा कय देलक अछि।
मांझी गूटक नेता आ पूर्व मंत्री नीतीश मिश्रा संविधानक 10वीं अनुसूचि के अनुच्छेद 102 क खण्ड दू आ 191 के खण्ड दू के हवाला दैत कहला जे विलय के लेल कोनो पार्टी के दू तिहाई विधायकक लिखित सहमति आवश्यक अछि। जखन की मांझीक संग एखनो दस सं ज्यादा विधायकगण छथि। संगहि नीतीश मिश्रा कहलन्हि जे एहि बातक शिकायत और तीरक निशान आ झंडाक लेल चुनाव आयोग लग जाय पड़त त हम सब जायब। आब देखना इ अय जे आगा अबय वला समय मे ’हम’ तीर आ झंडा हथिएबा मे कतऽ धरि सफल होईत अछि।


text:
दरिभंगा आई.टी.पार्क‘क भूमि अधिग्रहण पर राज्य सरकारक आनाकानी
दिल्ली, मिथिला मिरर-राहुल कुमार रायःमिथिलाक हृदयस्थली दरिभंगा मे केंद्र सरकार द्वारा आई.टी. पार्क बनेबाक घोषणा केन्द्रीय मंत्री रविशंकर प्रसाद कयने छलाह जेकरा लेल राज्य सरकार दिस सं एखन धरि कोनो पहल नहि काएल जा सकल। योजना लागू मे भय रहल विलंभ कें देखैत दरिभंगाक स्थानीय विधायक संजरावगी विधानसभा मे गैर सरकारी संकल्प देने छलैथ जेकर जबाब दैत बिहारक आई.टी. मंत्री कहलनि जे ‘ केन्द्र सरकार सं भूमि कें राशि उपलब्ध भेलाक बादे भूमि कें आवंटन होयत। जखन कि पूर्व मुख्यमंत्री जीतनराम मांझी द्वारा दरिभंगा अभियंत्रण महाविद्यालयक परिसर मे आई.टी. पार्क‘क लेल भूमि आवंटनक घोषणा 8 नवंबर 2014 कें साॅफ्टवेयर टेकनोलाॅजी पार्क्स आॅफ इंडिया पटना मे नव इन्क्यूबेशन सुविधाक शिलान्यास कार्यक्रमक मंच सं काएल जा चुकल अछि। ओहि समय मे तत्कालीन मांझी सरकार आ नीतीश गुट मे कोनो खीच-खीच सेहो नहि होइत छल आ जे होइत छल से नीतीश कुमार कें सहयोग सं कार्य होयत छल, तखन सरकार दिस सं एहि बातक तुरंत घोषणा किएक नय कएल गेल जे ‘हमर सरकार तअ घोषण कय देलक अहि मुदा जा धारि केद्र सं राशि नय भेटत ई संभव नहि अछि।’
एहिबातक जानकारी तखन भेटल जखन स्थानीय विधायक सरावगी कें लगभग 6 मास धरि बाट ताकलाक बादो एहिबातक राज्य सरकार दिस सं कोनो जबाब नहि भेटलनि तअ ओ गैर सरकारी संकल्प के मादे एहिबात कें जानबाक प्रयास कयलथि जेकर परिणाम अपने सभहक सोझा अछि। यदि सरकार कें केन्द्र सं राशि नहि भेट रहल छलनि तऽ एहि बात के मिडिया आ आम जनता कें बीच किएक नहि राखल गेल? जखन कि आब वर्तमान सरकार सेहो दु मास पूरा कय चुकल अछि। एहि बात सं इ स्पस्ट देखा रहल अछि जे वर्तमान सरकार मिथिलाक घोर उपेझा तऽ कएये रहल अछि संगे मिथिलाक युवा लोकनिक भविष्यक संग सेहो खेलवाड़ करबा पर लागल अछि। मैथिल युवा के मातृभूमि छोड़बाक लेल मजबूर कायल जा रहल अछि, यदि राज्य सरकार कें आंखि मे मिथिलाक प्रति कनिकबो पानि छन्हि तऽ केंन्द्र सरकार कें एहि लेल अतिशीध्र सार्थक कदम उठेबाक चाहि जाहिसं लाखो मैथिल युवा के भविष्य उज्जवल भय सकै।


text:
सचिन तेंदुलकर, मातृभाषा आ मैथिल
आइ ९:०० बजे कार्यालय पहुंचलहुं. कंप्यूटर ऑन केलहुं आ आदति के अनुसारें ड्रावर सं पानिक बोतल निकालि लाउंज पहुँचलहूँ.
एक बोतल पानि भरलाक उपरान्त नजरि परल कॉफी के मशीन पर – नहिं-नहिं करितो एक कप लैट्टे के बटन दबा देलियै. आ एक चुस्की लेला उपरान्त नजरि परल एचटी सिटी [HT City] के एक टा खबरि पर शीर्षक छलैक “सचिन बैट्स फॉर वूमन”.
ओना हमरा क्रिकेट नीक नहिं लगैत अछि आ तैं क्रिकेट आ क्रिकेटरक प्रशंशक नहिं छी – आ कतेको बेर अहि चक्कर में समूह में अलग परि जाईत छी.
कनेक आर विस्तार सं पढ़ल – सचिन तेंदुलकर अपन मातृभाषा मराठी में “लिंग भेदभाव” पर एक टा कविता लिखलाह अछि
सचिन तेंदुलकर – जिनका कतेको रास लोक “क्रिकेटक भगवान” कहैत छन्हि – किछु लोक हुनक मंदिर बना पूजा सेहो करैत छथि – देश-विदेश में लगभग लोक जनैत छन्हि. हुनका फर्राटेदार हिन्दी आ अंगरेजी में बजैत सेहो देखैत-सुनैत छी.
तखनहिं ख़याल आयल किछु मैथिल के – जे सामान्य जीवन में त छोरि दिय – किछु मैथिल फोरम जेना की मैथिली-हास्य-व्यंग्य, मिथिला-मैथिली, मिथिलांचल, मैथिली-फिल्म्स आ कतेको रास एहन सन में हिन्दी अथवा अंगरेजी में लिखता. मैथिली में लिखल लेख पर अंगरेजी आ हिन्दी में टिप्पणी करताह.
हम एहन बहुत कम मैथिल के देखल जे – घर सं बाहर स्वाभाविक रूपें मैथिली के प्रयोग करैत छैक.
हमरा एकटा वक्तव्य याद आबि रहल अछि – पता नहिं किनकर लिखल छन्हि – “अपना अंगरेजी आ अन्य भाषा के ज्ञान पर गर्व करू – मुदा अपन मातृभाषा के अज्ञान पर गर्व कखनहु नहिं करू. अपना मातृभाषा के अज्ञान पर नीच व्यक्ति गर्व करैत अछि”
आऊ सभ गोटे अपना जीवन में यथासंभव मैथिली के प्रयोग करी.


text:
मिथिलाक नारी नहि छैथ बेचारी, प्रथम व्याख्यानमाला 2 अगस्तकें
दिल्ली,मिथिला मिरर-राहुल कुमार रायः मैथिली साहित्य महासभा दिल्लीक तत्वावधान मे आगामी 2 अगस्त कऽ संस्था अपन प्रथम विद्यापति व्याख्यानमाला करय जा रहल अछि। दिल्लीक कंस्टीट्यूशन क्लबक स्पीकर हाॅल मे आयोजिम अहि साहित्यिक कार्यक्रम मे ‘मिथिलाक नारी नहि छैथ बेचारी’ विषय पर चर्चा-परिचर्चा कैल जायत। मैथिली साहित्यक अग्रणी नाम मे सं एक पद्मश्री उषा किरण खाँ कार्यक्रम मे अपन वक्तव्य रखतीह।
अहि कार्यक्रमक अध्यक्षता मिथिलाक बेटी आ गोवाक महामहिम राज्यपाल मृदुला सिन्हा करती। विश्व मातृ भाषा दिवस पर मैथिली साहित्य कें संवर्धनक लेल बनाओल गेल मैथिली साहित्य महासभा अपन निमार्णक एक बरखक भीतर अहि तरहक उत्कृष्ट प्रस्तुति लय मैथिल समाजक बीच आबि रहल अछि। संस्था अपन शरूआत सं लगातार मैथिली साहित्य पर किछु ने किछु करैत रहवाक बचनवद्धता पर आगु बढ़ैत अहि तरहक सुंदर सन साहित्यिक कार्यक्रमक आयोजन केलक अछि।
मिथिला मिरर अपने समस्त मिथिलावासी खास कय जे दिल्ली एनसीआर मे रहैत होइ हुनका सं विशेष आग्रह क रहल अछि कि अपने सब बेसी सं बेसी संख्या मे कंस्टीट्शन क्लब आबि दू गोट मैथिल बेटीक वक्तव्य सुनी आ मैथिली साहित्य महासभा दिल्ली द्वारा कैल जा रहल अहि सुंदर सन अनुष्ठान कें सफल बनेवा मे अपन पूर्ण योगदान दी। कार्यक्रम रविदिन 02 अगस्त 2015 क सांझ 3:30 बजे सं 6:30 बजे तक चलत।


text:
आइ हमरा लोकनि अवाजक हार्डवेयर आ सॉफ्टवेयर पर विचार करब
दिल्ली,मिथिला मिरर-जुली रानी झाः आइ हमरा लोकनि अवाजक हार्डवेयर आ सॉफ्टवेयर पर विचार करब। मुदा सबसँ पहिने हमरा सबकें अवाज निर्माण प्रक्रिया सँ अवगत होयबाक चाही। जखन हम अहाँ बाजय चाहैत छी त सबसँ पहिने मोनमे बजबाक इच्छा होइत अछि। इच्छापूर्तिक लेल फेफड़ासँ वायु एक निश्चित क्रममे ऊपर उठैत अछि। श्वांस नलीसँ ऊपर अबैत वायु प्रवाह, कंठमे स्थित स्वर यंत्रमे प हुँ चैत अछि आ स्वर तंतुकें तेज गतिसँ हिलबैत अछि। स्वर तंतु हिललासँ ध्वनि उत्पन्न होइत अछि। वायुमिश्रित ई ध्वनि आरो ऊपर उठैत अछि आ कंठनलीसं होइत आगाँ बढ़ैत अछि। कंठ, कंठक लिबलिबी, जीह, तालु, दाँत, ठोर, आ नाकक सहयोगसँ अपन अपन भाषाक अनुकूल अक्षर ओ शब्दक उच्चारण करैत अछि। अति संक्षेपमे अवाज निर्माणक इएह प्रक्रिया अछि जाहिसँ नीक वाककला सीखबाक इच्छा रखैवला प्रत्येक व्यक्तिकें परिचित रहबाक चाही।
ध्यान राखू , वाककलामे बजबाक इच्छा सबसं पहिने अबैत अछि। ई इच्छा मोन यानी मस्तिष्कसँ जुड़ल अछि। मस्तिष्क जखन बजबाक फैसला कए लैत अछि त शरीरक वाक उत्पादनसँ जुड़ल अपन सहायक अंग सबके निर्देश दैत छैक। एहि निर्देशक पालन उचित रूपसँ करब वाक उत्पादन अंगक दायित्व छैक। अंग जँ स्वस्थ रहल त फैसला ठीकसँ तामील करैत अछि। जँ अंग अस्वस्थ अछि वा मस्तिष्कक निर्देश सँ ठीकसँ परिचित नहि भए पाबि रहल अछि वा अभ्यासक कमी रहलैक अछि तँ उचित रूपमे नीक वाक कलाक प्रदर्शन नहि भए पाओत। वक्ता अ प ना भ रि प्र या स तँ क रत जे ह म ब हु त नीक बाजी मुदा ओकर बजनाइ प्रभावशाली नहि भए पौतैक। तँए आवश्यक अछि जे बजबाक इच्छा यानि मोन आ बज ना इ सँ सं बं धि त अं ग , दू नूक बी च ता लमे ल ब हुत नीक रहैक। तँए एकटा कुशल वक्ताकें अपन स्वास्थ्य आ वाककलासँ जुड़ल अंग, विशेष रूपसँ अपन कंठ , गला, जीह, दाँत ओ ठोरक ध्यान सतत रखबाक चाही।
आउ आब अवाजक हार्डवेयर आ सॉफ्टवेयर पर विचार करी। प्रत्येक व्यक्तिक अवाजक हार्डवेयर आ सॉफ्टवेयर दू नूके मिला दियैक त एकरा ओहि व्यक्तिक Speech Personality कहल जा सकैत अछि। Speech Personality मोटामोटी सात गोट मुख्य घटकसँ निर्मित होइत अछि।
1. Pitch, पिच यानि अवाजक तारत्व
2. Energy level of voice अवाजमे दम
3. Voice quality, including resonance, timbre and tone गूंज, अनुनाद, सुर-तान सहित अवाजक गुणवत्ता
4. Volume (Loudness of sound) अवाजक तीव्रता
5. Tempo टेम्पो यानि एक निश्चित समयमे शब्द प्रक्षेपणक गति
6. Pronunciation उच्चारण
7. Articulation शब्दक सुस्पष्ट उच्चारणमे संधियोजना
एहिमेसँ आरंभिक 4 गुण मानवीय अवाजक हार्डवेयर तथा बादक 3 गुण सॉफ्टवेयर कहबैत अछि।
आउ आब हमरा लोकनि एक एक कए सातो घटक पर विचार करी। सबसँ पहिने आइ पिच पर विचार करी।
1. Pitch, पिच यानि अवाजक तारत्व
पिच यानी अवाजक ओ गुण, जाहिसँ सुनाई पड़िते चिन्हा जाइत अछि जे ई स्वर स्त्रीक अछि वा पुरुषक। पिच यानी स्वरक तारत्व। पिचकें ठीकसँ बुझबाक लेल अवाज निर्माणक प्रक्रिया फरिछा कए बुझि लेबाक चाही। का रण कते को ए हन दु खी पुरूष होइत छथि जनिक अवाज महिला जकाँ पातर होइत छनि। दो सर दि स अ ने को म हि ला अ पन भा री अ वाजसँ दु खी रहैत छथि। एकर मूल कारण किशोरावस्थामे हॉरमोनल स्रावक कम वा बेसी प्रवाह होइत अछि जाहि प्रभावे स्वर यंत्रक विकास पर असरि पड़ल रहैत छैक। आ एक बेर पूर्ण विकासक बाद एहिमे कोनो बदलाव नहि अबैत छैक।
हालाँकि अवाज एक बेर स्थिर भए गेलाक बाद पिचमे कोनो खास बदलाव त नहि कएल जा सकैत अछि मुदा लगातार अभ्याससँ एकरा निखारि जरूर सकैत छी। अपन पिचक सबसँ नीक स्तरकें ताकि कए अपन बजनाइके प्रभावशाली जरूर बना सकैत छी। तँए जँ पिचके ठीक सँ बुझि ली त वाक कलाक चौका- छक्का अपन प्रोफेशनल पि च पर अ हूँ लगा सकै छी। । हमर सतत सहयोग अहाँके भेटत से भरोस राखू ।
असलमे अवाज उत्पादनक मेन फैक्ट्री यानी स्वर यंत्रमे अ ने को स्व र तं तु हो इत अ छि। स्वर तंतु दरअसल ब हु त छोट-छोट पातर-पातर मांसल परत होइत अछि। सुचारू गतिसँ जखन वायु प्रवाह एत धरि ऊपर मुहें पहुँचैत अछि तँ ई तेज गतिसँ हिलैत अछि आ ध्वनि निर्मित होइत अछि।
एकटा छोट नेना चाहे ओ बच्चा हो वा बुच्ची यानी लड़का हो वा ल ड़ की दू नूक अवाजमे बदलाव किशोरावस्था सँ पहिने नहि होइत छैक। किशोरावस्थामे हॉरमोनल प्रवाहक संग अवाज बदलावक प्रक्रिया शुरू होइत अछि जे 16 सँ 20 वर्ष होइत –होइत स्थिर भए जाइत अछि।
लड़का सबमे स्वर यंत्रक भीतर स्थित स्वर तंतु किशोरावस्थामे कड़गर , मोट आ मजगूत भए जा इत अछि जा हि सँ दू स्वर तंतुक बीचक अंतराल यानि गैप कम भए जाइत अछि। ओकर स्वर यंत्रक आकार बढ़ि जाइत छैक। गर्दनिमे आगाँ दिस ऊपरी कंठ लग हा थ सँ छू कए वा नजरिसँ देखिकँ एकर अनुभव कएल जा सकैत अछि।
दोसर दिस लड़कीक स्वर तंतु किशोरावस्था में आयु के अनुरूप सक्कत आ मजगूत त होइत अछि मुदा एकर मोटाई नहि बढ़ैत छैक। दू स्वर तंतुक बीचक अंतराल यानि गैपमे कोनो खास कमी नहि अबैत अछि। तँए फेफड़ा सँ वायु प्रवाह एत धरि पहुँचला सँ ई सब पहिने जकाँ तेज़ गति से हिलैत अछि आ जल्दी-जल्दी हिललासँ अवाजमे तारत्व पहिने जकाँ पातर आ मेही रहैत अछि। सामान्यतः युवा लड़की या स्त्रीक गर्दनिमे स्वर यंत्रक उठान नहि देखाइत अछि।
बस विधाताक बनाएल अही विधानक चलते पुरूषक अवाज मोट ओ भारी होइत अछि जखन कि महिलाक आवाज़ मेही ओ पातर रहैत छनि। Adam’s Apple विधाता पुरुषेटाके देलथिन , महिलाकें नहिं !! फेफड़ासँ चलल वायु प्रवाह जेहन स्वर तंतुसँ टकराइत अछि ताहि अनुरूपे स्वर बाहर निकलैत अछि। अस्तु ,
अहाँक आयु चाहे जे कि छु हो जँ अहाँ अपन पिचक सबसँ नीक स्तर ताकी आ एहि संग प्रयोग करी त वर्तमानसँ बेसी नीक वाक कला अहाँक भए सकैत अछि ताहिमे कोनो संदेह नहि।मात्र संगीतसं जुड़ल व्यक्तिएकें नहि अपितु मार्केटिंग, वकालत, शिक्षा सहित अवाजक विविध उपयोगसं जुड़ल प्रत्येक व्यक्तिकें अपन उपलब्ध पिचक जानकारी रखबाक चाही आ अवसरक अनुकूल बदलि-बदलि कए एकर उपयोग करबाक चाही।
बस एहि पोस्टमे एतबे। जँ अहाँ एहि विषयमे आर सहयोग आ जनतब चाहैत छी त विस्तारसँ अपन समस्या manubhaishow@gmail.com/ mithilamirror@gmail.com पर अपनvoice sample के संग मेल करू । अपना दिससँ हम हरसंभव सहयोग देब से भरोस राखू।
अवाजक हार्डवेयर आ सॉफ्टवेयर पर जनतब आगुओ जारी रहत अगिला पोस्टमे अवाजमे दम आ अवाजक गुणवत्ता पर चर्चा करब।


text:
समीक्षा:
वृषेशक कवितामे युगीन सत्यक परिवत्र्तनकारी स्वर–व्यंजन
प्रा. परमेश्वर कापड़ि
राजनीतिक घोल–झौहराके गन्धेस’ कविता छुति जाइछ, एहन आरोप लगैत रहलैए । कवितामे नाराके ऐगुणस’ बचबाक सल्लाह समालोचक लोकनि देैते रहलाह अछि । मुदा युग–परिवत्र्तनक संगहि साहित्यक प्रतिमान,शास्त्रीयता आ सौन्दर्य–वोधमे जे परिवत्र्तन आएल अछि, अहू बातके विसरल नइ जा’ सकैछ । साहित्यक नव प्रतिबद्घताक जे परम्पराा कायम भेल अछि, ओ एकरा निठाहे नइ मानि रहल अछि । आजुक कविता यथार्थके पक्षधर आ अन्हेर,अत्याचारक विरुद्घ डटिक’ ठाढ़ रहल अछि, ततबे नहि लोक–मुद्दा आ जमीनि यथार्थक सान्दर्भिकताके गहिया,पजियाक’ सङ चलैत अछि । सामाजिक यथार्थ आ काव्यक सम्बन्ध अनमन माछ–पानि जकाँ रहल बात एकदम साफ अछि । एहि यथार्थके बूझि–अकानि,लोक प्रतिवद्घताके ठेकानिक’ कसगर आवाज देब, स्वर देब, सङ पूरब कविक धर्म अछि आ ई बात ओकर शब्द सामथ्र्य एवं अनुभूतिक प्रमाणिकता एवं मौलिकतापर निर्भर करैछ ।
बहुते लोक, साहित्यमे प्रवेशक’ अपन पहचान बनब’ लेल कविता लिखैत छथि, तेहन बात कवि,कथाकार वृषेशचन्द्र लालमे नइ अछि । अभिव्यत्तिmक उद्वेगक ज्वारिके जखन ई नहि सहि सकैत छथि,नव–नव प्रयोग करबाक उत्कंठा जखन हिनका मनके हौँड़क’ कछमछा नै दैत छन्हि ताबत ई लिखैत नहि छथि आ इएह कारण अछि जे हिनक रचनाक संख्या थोड’ होइतो प्रयोगधर्मी आ मौलिक होइछ । एतए खेरहा पसारल अछि वृषेशक कविताके आ बात रान्हल अछि हिनक आन्दोलन कविता संग्रहमेके– दुर्रर्र बकलेल ! शीर्षक कविताक सार्थकता, उपादेयता आ ओकर सान्दर्भिकताके आँकलन सम्बन्धमे । बातके आगू बढब’स’ पहिने ई त’ कहिए देब’ पड़त जे हिनक कवितामे यथार्थके, सान्दर्भिकताके, लोक प्रतिवद्घताक गुण–धर्मिताक सङहि राजनैतिक हक–अधिकारके, नव निर्माण आ पुनर्संरचनाके,आन्दोलन आ संधर्षके ंपक्षमे डटि–ठठिक’ ठाठस’ जोरे–ठोंठे आवाज दैत, हाक पाड़ैत, नव बाट धएने आगू बढ़ैत देखल गेल अछि । राजनीति एखन सामाजिक परम–सत्य बनि गेल अछि आ राजनीतिक साम्राज्यके अखन चौतर्फी जय–जय कार छै । सबस’ बढ़का बात ई जे एखन राजनीतिएस’ सब अछि, सबकिछु भ’ रहल अछि , एकरा बिनु सब सून आ शत्तिmहीन अछि । एहनमे ई एहिस’ उबैर इहो केना सकैत छथि । देख’मे त’ एहन लगैछ जे æआन्दोलन’’कविता संग्रहमे प्रथमतः राजनीतिए राजनीति अछि, साहित्यिकता आ कवित्व बादक बात अछि ।
मरुख,सर्वसोख आ निपनियाँ प्रतिगमनी राज्यशासनके विरुद्घमे नेपालमे दोसर जनआन्दोलन जहिया शरु रहै । आन्दोलनक क्रममे काव्य–वृतस’ सेहो बहुत जोड़गर आ विष्फोटक आवाजसब उठैक आ तकर ठन्नकाही आवाजस’ राजसत्ता आ राजदरबारक सिंहासनक पौआसब अदकि क’ चरमरा जाइक । ई बात भल दिन पहिनेके रहने ऐलोके देखले सूनल,बुझले गमल बात अछि । तहिया राजनैतिक आवाजक सम्प्रेषणमे संचारो बड़ अगुआएल रहए आ नेतासबके आवाज गला–फार रहितोमे चारित्रिक दोष आ जनप्रतिवद्घताक अभावक कारणे ओतेक सोकाजक नै बुझाइक, महज कविताक आवाज ठनकै आ बरसै आ ऐस’ केहनो बज्र–पखान शाही–आत्मा दलकै आ चनकै । शोषण दमनक बढ़का–बढ़का शाही, प्रतिगमनी बेड़ी आ देबालसब हड़कम्फ कंपै ।इएह कारण रहै जे तहिया,माने आन्देलनके क्रममे, बन्द आ धरनामे बैसल जन–सैलाबमे कवितात्मक ऋचा पढ़ि–पढ़िक’ आन्दोलनी होमाग्निके लहकाओल जाइक ।राष्टि«य आन्दोलन ओ रहैक आ तैं बहुभाषिक कविता बाचल जाइक । आ ओहि समयक आन्दोलनी कविगोष्ठीमे बृषेषजीक आदोलनी कवितासब जे आन्दोलन कविता–संग्रहमे संकलित अछि, प्रमाण्कि रुपें,समयक मांगक संग धारदार रुपमे आएल अछि । सान्दर्भिक आ प्रमाणिक एहन जे एहि कविताक प्रत्येक आवाज आ मुद्दा आइ सत्य सिद्घ भेले अछि, प्रतिगमनी राजा आ राजशाही त’ फेकाएल ।
साविकमे साहित्य सत्–हितके बाट ध’क’ मनोरंजन प्रदान करबैत पाट बैठैत छल । युग परिवत्र्तनक परिप्रेक्ष्यमे,ई देख’मे अबैछ जे आइ युगीन–सत्य आ भोगल–यथार्थ सबस’पैघ बात आ अहम् सवाल अछि । आबक समय–सन्दर्भक संग कविताक प्रतिमान, व्याकरण आ प्रतिवद्घता–सान्दर्भिकतामे खुलापने नहि लोकसरोकारीसन्दर्भ आ प्रतिवद्घताके मूल्याँकन बड़ बढ़ि गेल अछि । युग–यथार्थके, परिवर्तनक स्वरके, अन्याय–अत्याचारके विरुद्घमे हक–अधिकारक लेल उठल परिवत्र्तनकारी आवाजके युगीन–सत्यक पक्षमे, कविता सोझे ठाढ़ भ’ हुड़ेठ आ हुड़पेट मारैत देखल जाइछ । एहने हुँकार, एहने हुर–हुराठक जोड़ बेजोड़ रुपमे बृषेसक कवितामे देखाइ दैत अछि ततबे नहि प्रतिगमनी राजनीतिक औढ़ आ अन्हारमे भ’ रहल शोषण,दमनकारी चालि–खेलके नङन, बेनङन करैत,राजदरबार आ शाहीसिंहासनके मटिया–मेट करबाक उद्वेग स’ आक्रोशित आ आन्दोलित अछि ।
शब्दक खेलल–खेलाड़ी एहि कविक व्यंग्यमे बड़ दम आ धार अछि जे, जेकरापर बजरैत अछि ओकर भितरक सबटा ऐल–मैल, कुन्ठा–कुचालिके खखोरि, काछिक’साफ क’ दैत अछि । दिदगर सर्वसत्तावादी प्रतिगमनी राजा केहन निर्लज भ’क’ लोके उल्लू बनबैत लुलुअबैत बजैत अछि,सोंचैत अछिm तकर सहज मुदा मर्मिक जे शब्द देलन्हि अछि, ओ बड़ मार्मिक आ परम–यथार्थ अछि—
हम सोंचीसे जनता बाजओ,
राष्टि«यता हमरा पाछा आबओ
राज्य छी हमही हमरे कहाबओ
सभ रैती अछि एम्हरे लाबओ
सुख हेतु हमर सभ सजाबओ
झुकि–झुकि सदिखन शीश नबाबओ
होइत रहय इएहटा खेल
दुर्रर्र बकलेल !
चाही त’
मुदा हमरा लेल !!
उपरफाँटू राजा ज्ञानेन्द,्र हत्या–हिंसाक राजनैतिक उपरौंझ क’क’ श्रीपेंच पेन्हिक’ श्री ५ त’ बनि गेल रहए,महज रहए अस्वीकृत आ नकारल ।नेपालक प्रजातन्त्रके सर्वग्रासक’ प्रतिगमनी राजतन्त्री शासनके ई बलपेली शुरुआत जे ई कएने रहैसे लोके अरघै नै आ तएँ एकरास’ उगरास आ निकासक लेल सोझे लोक आन्दोलनमे जान–प्राणस’ उतरि गेल रहए । आनदोलन जनताके बाध्यता रहै, समयक अनिवार्य मांग रहै आ लोके रहै देशके प्रतिगमनस’ अग्रगमनमे ल’ जायके । सबस’ सब,प्रतिगमनी राजा जेहने चाँढ–चण्डाल रहै तेहने चन्ठ–मोचन्ढ रहै । खाली ओकर एक्के मनसूबा रहै जे सब नीमके बकानि कहओ, हम जे करैछी से सब छजओ—
हम बजैछी शान्त रह
खेल खेलैछी शान्त रह
खूब पेलैछी शान्त रह
बाँहि मलैतछी शान्त रह
हम खाइतछी शान्त रह
ल’ जाइतछी शान्त रह
भूखल सुतैतछे शान्त रह
काहि कटैछे शान्त रह
सोझे मरैतछे शान्त रह
इएह त’ अछि असली शान्ति भेल ।
जनआन्दोलनक ज्वारि आ बिहाड़ि, सर्वजनीन एवं सर्वव्यापी मुद्दा आ सान्दर्भिक विषयके ल’क’ उठैछ, अनमन मरकी–ओबा सनके आहूत ल’क’ । दोसर जनआन्दोलनक पृष्ठभूमि रहैक प्रतिगमनक मूल मुद्दा, संधीय लोकतान्त्रिक गणतन्त्र सहित नव नेपालक पुनर्निमाण । देखले दिनम एतका लोक कएटा आन्दोलन आ हड़ताल देखि, भोगि लेने रहए , से बेस ढिठाक’ हबगर भ’ गेल रहै । तबधल आक्रोशित लोके मन ऐला बहसिक’ चसकि गेले रहैक आ ऐला सेना, बारुद बले कतबो लोके मुजाब लगब’ चाहै प्रतिगमनी सरकार, तेकरा तेकरा मानबे नै करैक । लोके मनमे आन्दोलनी बारुदक विष्फोटक गर्मी आ तेबर रहैक, अहुरिया–घै कटै, अङैठी–मोड़ दै, तैसब बातके,लोकक मनो भावके, समय–सन्दर्भक आवाजके इन्कलाबी नारा देब’मे कवि बृषेशजी बड़ सुरखुरु आ नजरपनियाँ रहल छथि–
शान्ति चाही,क्रान्ति चाही,
शासन आ अनुशासन चाही,
नियम आ विनियम चाही
प्रगति आ उन्नति चाही,
सभतरिस’ समर्थन चाही,
पक्षमे घमर्थन चाही,
श्रम चाही, संघर्ष चाही,
त्याग आ उत्सर्ग चाही
सभस’ नीक अर्घ चाही,
पृथ्वीपर स्वर्ग चाही,
की नै चाही ? सभ किछु चाही,
तैं की तोरा लेल ?
दुर्रर्र बकलेल !
चाही त’
मुदा हमरा लेल !!
नान्हि–नान्हिटा बारहगोट कविताक संकलन अछि — आन्दोलन । काव्यशास्त्रटा पढ़ल पिङलके एहिमे काव्यतत्व कतहु ने भेटतनि से हम कहि सकैत छी,मुदा एहिमे जे परिवत्र्तनकारी विष्फोटक आवाजसब अछि,आन्दोलनी भावनाक इन्कलाबी स्वर अछि,से धधकाब’ आ दनकाब’बला अछि । एहि प्रमाण्कि सान्दर्भिक आन्दोलनी आवाजके कारणे, बेछप आ निछक्क मारुखपनके कारणे, लोकमे एकटा उत्तेजनाक प्रलयंकारी आवेगक ज्वारि आनि देबाक कारणे,हियामे हियाव आ बाँहिमे अजेय भैरवी–शत्तिm उत्पन्न क’ देबाक कारणे लोकमे लोकप्रिय त’ रहबे कएल सब अर्थे काव्यात्मक सफलता पएने अछि से के नै कहतै ? एकरा दुसबला अपने दुसाक’ धुसा जाएत । आँखिक देखल आ कानक सुनल कहैछी जे ऐ कविके कविता जखने शरु होइक कि लोकक वाह–वाही आ चावसीस’ ई तर पड़ि नेहाल भ’ जाइथ । कविताक सत्य युगीन–सान्दर्भिकतामे अन्तर्निहित होइछ आ प्रमाणिक सान्दर्भिकता कहिेयो निङहेस नहि होइछ आ तएँ हिनक कविताक मूल्यवोध आ सरोकारी उपादेयता अक्षुण आ बेजोड़ अछि । संकलनक बारहके बारहो कविताके आपन–अपन मौलिक महत्व आ बैशिष्ट अछि । सबमे युग–सत्य आ लोक–आवाजके स्वर कसिक’ उठाएल गेल अछि आ कवि लोक आत्माक संवेगके, प्रतिगमनकारीक तन्तु–तन्तुमे पसरल,फैलल प्रदुषणके खोधि,बराक’ जे शब्द देने अछि ओ सब अर्थे विशिष्ट अछि आ एहनमे, एकर आवजमे, विषय–प्रसंगमे राजनैतिक गन्ध नै सुगन्ध बुझाइछ, एकर स्वरमे नाराक झौहरा नै मन्त्रशत्तिmक तेज लगैछ । आन्दोलनक पक्षमे कविके ठाढ़ हाबहि चाही, नवयुग निर्माणक मार्ग–निर्देश आ जनआवाजक विष्फोटक आ परिवत्र्तमारी स्वर देबहिके चाही, आ ई काज ई कविजी एत्त बड़ नीकस’ कए युग–पुरुष भए गेल छथि ।
एखन धरि एहि ठाम जाहि बात आ प्रसंगसबपर घोल–घमर्थन कएल अछि से वृषेशजीके आन्दोलन कविता संग्रहक चारिम कविता— दुर्रर्र बकलेल क । ईहो कहब जे वृषेशजी वृतिए राजनीतिमे संलग्न छथि,मुदा छथि असलमे ई साहित्यकार । सहित्यिक संस्कार आ सृजनात्मक व्यवहार हिनक गाढ़ आ गहिर अछि ततबे कहाँ प्रयोगधर्मिता,युगीन–सत्य आ सरोकारी लोक–यथार्थक ई प्रतिवद्घ पक्षधर छथि । हाथ ई आनो आन भाषामे ई नीकस’ भँजैत रहलाह अछि धरि मैथिलीमे एखन धरि हिनक जे जतेक रचनासब आएल अछि ओसब मौलिक,विशिक्ष्ट आ ऐतिहासिक अछि । संगहि प्रकाशनक क्रमजे अछि से विश्वसनीय आ उत्साहजनक मैथिली प्रतिवद्घताक ठोस परिचायक अछि । सूक्ष्म निरीक्षण आ अभिव्यत्तिmक सहजता,प्रमाणिकताक परिणामे कहल जएबाक चाही जे हिनका रचनामे व्यत्तmभेल आवाज लोक रुपान्तरितो भेल अछि । एतए जन आन्दोलन भेल अछि आ से परिवत्र्तन सहित लोकरुपान्तरित होएबाक क्रममे अछि । हम ई नहि कह’ चाहैछी जे ई राजनीतिक ज्योतिखी छथि आ सबटा हिनक भविष्यवाणी सत्य भेल अछि । कह ई चाहैत छी जे जन–आन्दोलन सफल भेल अछि आ लोक–भावनाके, समयक यथार्थ माग आ मुद्दाक अहमियत आ मर्मके पहचानिक’ आनो–आनके संग ईहो जे काव्यात्क शब्द देलखिन्ह ओ सत्य सावित भेल अछि । ईहे तत्व आ तथ्य ने कविके युग–स्रष्टा,युगद्रष्टा आ नव पथ प्रदर्शकक आस्पदस’ विभूषित करैत अछि । हिनक एकगोट कविता देख–सूनमे बहत सामान्य लगैछ, आ ई एकरा आन्दोलनक पछाति लिखने छथि आ ओहिमे आमजनभावनाक एकटा आत्मिक उद्वेगक चर्चा अछि । हमरा लगैत अछि ओ कविता कतेक प्रमाणिक आ यथार्थ अछि जे ओ एतुका नव संदर्भमे सफल सिद्घ भेल अछि । कविताक शीर्षक अछि— आब राजु करतै राज ! एहिमेके राजु अनमन बुभःाइछै, गिरहतबा बेटा, डा. रामवरण स’ ल’क’ अपन लोक, एतुका सांसद मन्त्रीसब । सातोपत्ता कुँह कान,अङ–अङोठ कवितेके, अपन गामे–घरके राजुसनके !


text:
जमीन नहि भेटलाक कारणें मधुबनी मे केंद्रीय विद्यालय नहि-बीरेंद्र
दिल्ली,मिथिला मिरर-अभिषेक मिश्राः सोशल मीडिया मे एहन खबैर आबि रहल अछि कि केंद्र सरकार मिथिलाक समस्तीपुर मे केंद्रीय विद्यालय खोलवाक स्वीकृति द देलक। अहि खबैरक बाद एक बेर फेर सं मधुबनीक सांसद हुकुमदेव नारायण यादव ओ बीरेंद्र कुमार चैधरी स्थानीय जनताक निशाना पर छैथ। मिथिला मिरर अहि बातकें तह धरि जा पता लगेवाक पूर्ण कोशिश केलक जे आखिर कोन कारण छै जे केंद्र सरकार मधुबनी मे केंद्रीय विद्यालय नहि द रहल अछि।
अहि संदर्भ मे मिथिला मिररक संपादक झंझारपुर सं सांसद बीरेंद्र कुमार चैधरी सं बातचीत कैलनि। मिथिला मिरर सं बात करैत सांसद कहला जे राज्य सरकार मधुबनी मे केंद्रीय विद्यालयक लेल जमीन अधिग्रहण नहि करवा रहल अछि आ इहै मात्र एकटा कारण छैक जे मधुबनी मे केंद्रीय विद्यालय नहि बनि पावि रहल अछि। सांसद जोर दैत कहला जे जौं राज्य सरकार आइ मधुबनी मे जमीन मुहैया करवा देत त केंद्र सरकार कैल्ह ओहिठाम केंद्रीय विद्यालयक मंजूरी द देत।
हम अहि संदर्भ मे सदन मे ज्ञापन द चुकल छी आ संबंधित सं भेंट क हुनका सेहो ज्ञापन द चुकल छियैन्ह आ ओहिठाम सं हमरा सार्थक जवाब भेट चुकल अछि जे प्रतिलिपी सं संसदक पैछला सत्रे मे मिथिला मिररक संपादक कें द देने रहियैन। सांसद कहला जे राज्यक नीतीश सरकार केंद्र कोनो परियोजना कें राज्य मे लागू नहि होमय द रहल अछि जाहिक कारणें मिथिलाक विकास शिथिल पडि़ गेल अछि मुदा हम मिथिलावासी कें इ विश्वास दियावैत छियन्हि जे हमहिं मधुबनी मे केंद्रीय विद्यालयक उद्घाटन करब चाहे राज्य सरकार जतेक मेकचो मारै।


text:
कोलकातामें मिथिला महोत्सवक आयोजन- भास्कर झा
मिथिला विकास परिषद, कोलकाता द्वारा 29 जुलाई 2012 के महाजाति सदन के सभागार में आयोजित मिथिला महोत्सवक शुभारंभ भेल। 9 दिवसीय मिथिला महोत्सव केर उद्घाटन केन्द्रीय स्वास्थ्य राज्य मंत्री श्री सुदीप बंध्योपाध्याय दीप प्रज्जवलन आ बाबा विद्यापति पर माल्यार्पण सं केलनि। अहि अवसर पर मिथिला विकास परिषदक उल्लेखनीय गतिविधि सं संबंधित स्मारिकाक विमोचनसेहो कायल गेल। मुख्य अतिथि श्री सुदीप बंद्दोपाध्यय परिषदक प्रशंसा करैत बतौलनि कि कोलकाता में एकटा मिथिला सदनक आव्श्यकता अछि। मिथिला सदनक निर्माणमें यथासंभव सहयोग देबक आश्वासन दैत समस्त मिथिलावासी आर मिथिला के बड़ाई कयलनि। कहलथि कि सम्पूर्ण बंगाल में लगभअअभ 6 लाख मैथिल रहि रहल छैथ आर अतहि सं अपन भाषा आर संस्कृतिक अनुरक्षण पर मार्गनिर्देशन करैत रहैत छैथ।
विषेष अतिथिक रुपमें आमंत्रित मैथिली अकादमी,पटना के अध्यक्ष तथा प्रसिद्ध उद्घोषक श्री कमलाकान्त जी कहलनि कि परिषद सं बड्ड अपेक्षा अहि। वो दुख व्यकत केलनि कि आई मैथिल अपन मूल शब्द-स्वरुप के बिसरि रहल अछि ,अप्पन संस्कृति , अप्पन परम्परा, अप्पन भाषा के अनुरक्षित करय पर जोर दैत कहला कि मैथिली आब रजनी-सजनीक भाषा नहिं रहि गेली, आब मैथिली रोजी-आ रोटीक भाषा थीक।
समारोहमें परिषदक अध्यक्ष श्री अशोक झा नवका पीढीके आह्वान करैत कहला कि आब समय आबि गेल अछि, नवतुरिया सबके आगू आबक चाही , हुनका सबके मिथिला-मैथिलीके झंडा उठाबक चाही। अपन चीर-परिचित जुमला” THINK DIFFERENT,DO DIFFERENT” केर संदर्भ दैत कहला कि सब मैथिलके अपन सोचके हिसाबे किछु नव आर प्रायोगिक काज करबाक चाही। संगहि आश्वासन देलनि अछि कि गंगा सागर एक्सप्रेस, मिथिलाचल आ मैथिली एक्सप्रेसक नियमित परिचालन केर उपरान्त आब दरभंगा-गुवाहाटी के बीच एकटा सीधा ट्रेनक परिचालन के लेल केन्द्र सरकारके समक्ष एकटा ज्ञापण रखता।
अहि अवसर पर प्रसिद्ध साहित्यकार डॉ गीतेश शर्मा, दैनिक सन्माग्रक संपादक श्री सुरेश सिंह आर प्रभात खबरक संपादक श्री तारकेश्वर मिश्रा उपस्थित छलैथ। मंच संचालन अशोक कुमार झा ‘भोली” जी केलनि।
उद्घाटन समारोहक समापन केर उपरान्त रंगारंग सांस्कृतिक कार्यक्रमक आयोजन कायल गेल जाहिमें लगनी, डोमकच, झड़नी, आदि लोकनृत्य आर धिया पुता द्वारा गावल मैथिली गीतक प्रस्तुती आक्रर्षक छल। तत्पस्चात, विद्यापति गीत-रचना पर आधारित भाव नाट्य प्रस्त्तुती ”कखन हरब दुख मोर”क संगीतबद्ध मंचन कायल गेल। रंगारंग सांस्कृतिक कार्यक्रमक संचालन प्रसिद्ध उद्घोषक श्री राम सेवक ठाकुर जी कयलनि।=====————भास्कर झा


text:
धनञ्जय, 33 वर्षक किशोर
हम अपन पछिला आलेख बूढ़ + जवान + बच्चा = धनञ्जय में बतेने रही अपन दांतक हाल आ संगही बतेने रही जे हमर २ टा दूधक दांत बांचल अछि.
सभ दिन रहलहुं गाम में आ आदत रहल मोटका – झोटका खयबाक, लेकिन भाग्य सॉफ्टवेर इंजिनियर बना देलक. कनियाँ आई काल्हि भौजी के सेवा-सुशुर्षा में लागल छथि. क्षमा करब ई बतेनाइ बिसरि गेलहुं जे पछिला महिना हमर घर में दोसर लक्ष्मी अर्थात भतीजी के आगमन भेलैक.
हाँ त बात करैत छलहूँ मोटका – झोटका खयबाक आ कनियाँ के अनुपस्थिति के. अपना ओहि ठाम कहबी छैक ने “चालि-प्रकृति-बेमाय ई तीनूं संगहि जाय”. पछिला सोम के एक टा मोटका रोटी ठोकलहूँ गहुम के आ लगलहूँ ओकरा ग्रहण करय. रोटी के चिबबिते रही की – आवाज एलेक – टक.. हमरा भेल जे रोटी में आङ्कर छैक – लेकिन नहिं – ई त हमर दू टा बचल दूधक दांत में स एक टा दांत रहैक जे की रोटी के मजबूती के आगा हारि गेल रहैक.
हाँ त हम १९ जनवरी के फेर स पहुँचलहूँ डॉ संजीव कुमार चौधरी – माता चन्नन देवी अस्पताल जनकपुरी – सलाह लेबाक लेल. ओ सलाह देला – टूटलाहा दांत के जरि निकलवा लिय.. आ दोसरका दूधक दांत के जा धरि चलि सकय – चलाऊ.
हमर दांतक क्ष-किरण
अखनहूँ हमर एक टा दूधक दांत बचल अछि – आब कहु – हम भेलहुँ ने ३३ वर्षक किशोर ?


text:
आदरनिय श्रोता मित्र । कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट पठाउ ।
आदरनिय श्रोता मित्र ।
कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट पठाउ ।
इमेल सेहो पठा सकैत छी । ईमेलः– srotaksang@gmail.com
कार्यक्रम श्रोताक संगमे रविदिन सँ शुक्रदिन धरि, दिनक १२.३० बजे सँ १.३० बजे धरि प्रसारण कएल जाएत ।
आरो विशेष जानकारीक लेल अवश्य सुनब कार्यक्रम श्रोताक संग
कार्यक्रम संचालक
विनय कर्ण
समाचारView All
Advertisement


text:
आगामी Minions कम्प्यूटर 3D एनिमेटेड साहसिक कार्य हास्य यस वर्ष चलचित्र अनि कथा यस फिलिम मलाई फ्रेंचाईजी prequel / स्पिन-बन्द सुपर Despicable छन्. Minions चलचित्र निर्देशक नाम एक काइल Balda छ & पियरे ताबूत चलचित्र कथा लेखक नाम ब्रायन लिंच अनि निर्माता नाम एक जेनेट Healy छ & क्रिस Meledandri . Minions 3D चलचित्र कास्ट / अभिनीत नाम : सान्ड्रा बैल, जोन ह्याम, पियरे ताबूत, एलीसन Janney, माइकल Keaton & स्टीव Coogan . Minions भूमिका एउटा छ अग्रणी 3 टैटू नाम एक सान्ड्रा बैल छ, जोन ह्याम & पियरे ताबूत. Utorrent डाउनलोड चलचित्र मुक्त Minions, minions पूर्ण चलचित्र धार, minions मुक्त डाउनलोड 1080p,minions 320 kbps, minions HD भिडियो गीत डाउनलोड, minions पूर्ण चलचित्र डाउनलोड, minions डाउनलोड 720p. minions 2015 पूर्ण चलचित्र डाउनलोड 320p, minions पूर्ण चलचित्र DVDRIP डाउनलोड, minions पूर्ण चलचित्र धार डाउनलोड, minions 2015 पूर्ण चलचित्र मुक्त डाउनलोड, minions पूर्ण चलचित्र, minions अंग्रेजी चलचित्र डाउनलोड. Minions पहिलो मलाई भयानक को अन्त्य क्रेडिट मा foreshadow थियो 2, जहाँ स्टुअर्ट, केभिन, र बब, यस Minions तीन, फिल्म अनि निर्देशक पियरे ताबूत लागि ओडिशन देख्न यस वर्ष मारा छन् यो फिलिम धेरै विश्वस्त छन् 2015. minions utorrent डाउनलोड, minions पूर्ण चलचित्र डाउनलोड, minions पूर्ण चलचित्र डाउनलोड DVDRip, minions YouTube डाउनलोड, utorrent चलचित्रहरू डाउनलोड, minions पूर्ण चलचित्र Dailymotion, minions पूर्ण चलचित्र mp3, minions पूर्ण चलचित्र mp4, minions 2015 मुक्त डाउनलोड, minions चलचित्रहरू पूर्ण mp4 चलचित्र 2015, minions पूर्ण चलचित्र डाउनलोड utorrent. Minions हुन सबै दुनिया भर जुलाई मा जारी गर्न अनुसूचित premiered 10, 2015 संयुक्त राज्य अमेरिका.
utorrent डाउनलोड चलचित्र मुक्त minions, minions पूर्ण चलचित्र धार, minions मुक्त डाउनलोड 1080p,minions 320 kbps, minions HD भिडियो गीत डाउनलोड, minions पूर्ण चलचित्र डाउनलोड, minions डाउनलोड 720p. minions 2015 पूर्ण चलचित्र डाउनलोड 320p, minions पूर्ण चलचित्र DVDRIP डाउनलोड, minions पूर्ण चलचित्र धार डाउनलोड, minions 2015 पूर्ण चलचित्र मुक्त डाउनलोड, minions पूर्ण चलचित्र, minions अंग्रेजी चलचित्र डाउनलोड, minions utorrent डाउनलोड, minions पूर्ण चलचित्र डाउनलोड, minions पूर्ण चलचित्र डाउनलोड DVDRip, minions YouTube डाउनलोड, utorrent चलचित्रहरू डाउनलोड, minions पूर्ण चलचित्र Dailymotion, minions पूर्ण चलचित्र mp3, minions पूर्ण चलचित्र mp4, minions 2015 मुक्त डाउनलोड, minions चलचित्रहरू पूर्ण mp4 चलचित्र 2015, minions पूर्ण चलचित्र डाउनलोड utorrent.
तल Minions अंग्रेजी 3D पूर्ण चलचित्र सूचना जानकारी:-
चलचित्र नाम : Minions-2015.
द्वारा निर्देशित : काइल Balda & पियरे ताबूत.
द्वारा उत्पादित : जेनेट Healy & क्रिस Meledandri.
द्वारा लिखित : ब्रायन लिंच.
चलचित्र कास्ट / अभिनीत नाम : सान्ड्रा बैल, जोन ह्याम, पियरे ताबूत, एलीसन Janney, माइकल Keaton & स्टीव Coogan.
आशोधित : क्लेयर Dodgson.
द्वारा संगीत : Heitor परेरा.
द्वारा Narrated : Geoffrey रश.
उत्पादन कम्पनी : रोशनी मनोरञ्जन.
द्वारा वितरित : विश्वव्यापी तस्वीर.
चलचित्र रिलिज मिति & समय : जुलाई 10, 2015(संयुक्त राज्य अमेरिका).
चलचित्र श्रेणी : हलिउड अंग्रेजी चलचित्र.
देश : संयुक्त राज्य अमेरिका.
भाषा : अंग्रेजी.


text:
मिथिमीडिया — MithiMediaShared publicly -
· Translate
पनरह अगस्त कें रिषड़ा मे 'चेतना समारोह'
विगत कार्यक्रमक फ़ाइल चित्र कलकत्ता : मिथिला नव चेतना समिति, रिषड़ा द्वारा प्रत्येक बरखक तरहें एहू बेर अपन स्थापना दिवस मनाओल जा रहल अछि. समितिक ई छठम स्थापना दिवस अछि आ एहि अवसर पर पाँचम स्मारिका केर विमोचन सेहो कएल जाएत। आगामी शनि कें बेरूपहर 3 बजे सं ...
विगत कार्यक्रमक फ़ाइल चित्र कलकत्ता : मिथिला नव चेतना समिति, रिषड़ा द्वारा प्रत्येक बरखक तरहें एहू बेर अपन स्थापना दिवस मनाओल जा रहल अछि. समितिक ई छठम स्थापना दिवस अछि आ एहि अवसर पर पाँचम स्मारिका केर विमोचन सेहो कएल जाएत। आगामी शनि कें बेरूपहर 3 बजे सं ...
कलकत्ता : मिथिला नव चेतना समिति, रिषड़ा द्वारा प्रत्येक बरखक तरहें एहू बेर अपन स्थापना दिवस मनाओल जा रहल अछि. समितिक ई छठम स्थापना दिवस अछि आ एहि अवसर पर पाँचम ...
1
Add a comment...


text:
68 सालक भेलथि बाॉलीवुडक कालीचरण
दिल्ली,मिथिला मिरर-जुली रानी झाः बाॉलीवुडक कालीचरण बिहारी बाबू शत्रुघन सिन्हा आई 68 सालक भय गेलथि। बिहारी बाबूक जन्म 9 दिसंबर 1945 कय बिहारक राजधानी पटना में भेल छलनि। शत्रुघन सिन्हा देव आनंद साहेबक फिल्म प्रेम पुजारी में एकटा पाकिस्तानी आर्मीक अफसरक किरदार में प्रथम बेर पर्दा पर आयल रहैथ। ओकरा बाद शत्रु मोहन सहगलक फिल्म में पुलिस आॉफिसरक एकटा छोट सन किरदार में लोकक सामने ऐलथि, अहि फिल्मक नाम छल ‘‘साजन‘‘ जे 1969 में बनल छल। ताहिक बाद बिहारी बाबू कालीचरण, काला पत्थर, दोस्ताना, जानी-दुश्मन, नसीब, सहित कतेको सुपर हिट फिल्म बाॉलिवुड के देलनि। इ सिलसिला सालों चलैत रहल आ शत्रुघन सिन्हा बाॉलिवुडक शेर बनल रहलथि।
साल 2008 में शत्रु टीवी पर अपन उपस्थिति स्टार वनक कार्यक्रम द ग्रेट इंडियन लाफ्टर चैलेंज में नवजोत सिंह सिद्धूक संग जजक भूमिका में एलथि। फिल्मक बाद शत्रुघन सिन्हा राजनीति में सेहो अपन सफल उपस्थिति दर्ज करवा रहल छथि। 13हम लोकसभा में पटना साहेब सं भारतीय जनता पार्टीक उम्मीदवारक रूप में चुनाव जीत कय बिहारी बाबू ‘‘अटल बिहारी वाजपेयी जीक‘‘ सरकार में क्रमशः स्वास्थ्य मंत्री आ जहाज़रानी मंत्रीक रूप रहि चुकल छथि। जेकरा बाद फेर शत्रुघन सिन्हा 15हम लोकसभा में पटना साहेब सं बीजेपीक सांसदक रूप में जीत दर्ज कय राजनीति में सक्रिय छथि। शत्रुघन सिन्हा के स्टारडस्ट लाईफ टाइम अचिवमेंट अवार्ड आ ज़ी सिने लाइफ टाइम अचिवमेंट अवार्ड सहित कतेको पुस्कार जीत चुकल छथि। शत्रुघन सिन्हा किछु फिल्म में प्लेबैक सिंगरक भूमिका सेहो निभा चुकल छथि।
मिथिला मिरर के संपादक आ सीईओ हुनक सरकारी आवास 10 तालकटोरा रोड जा हुनका बधाई देलनि। शत्रुघन सिन्हा अपने त मुंबई में छथि मुदा हुनकार निजी सचिव मृत्युंजय मिश्रा मिथिला मिरर के कोटि सह धन्यवाद ज्ञापन कैलनि। बिहारी बाबूक 68ठम जन्म दिन पर मिथिला मिरर के तरफ सं हार्दिक बधाई आ कोटि-कोटि स्नेह।


text:
पति के मुरब्बा – बियाहल महिला के लेल एक टा नया व्यंजन
व्यंजन के नाम: पति के मुरब्बा
सामग्री: एक टा पति, कर्कश वाणी, व्यंग्यवाण सं भरल शब्द, धमकी के पात – स्वादानुसार
बनेबाक विधि:
१. पतिदेव के ऊपर भोरे-भोर एक लोटा ठंढा पानि ढारि क हुनका जगाऊ
२. पतिदेव के बढ़ियाँ सं धोवा गेला के बाद – हुनका एक टा कारी, बिना दूध, बिना चिन्नी आ ठंढा चाय घोंटबाक लेल मजबूर करू
३. संगे-संग पति के अपन कर्कश वाणी के मध्धिम आंच पर पकबैत रहू
४. ध्यान राखु – जखन पति कनेक लाल-पियर होब लागथि त अपना सासुरक (ससुर, सासू, देऔर, ननदि आदि) के बारे में अपन व्यंग्यवाण सं भरल शब्दक गरम मसल्ला मिलाऊ
५. पति के दूध जकां उधियैबाक आ प्रेसर-कूकर के सीटी जकां खरखरैबाक प्रतीक्षा करू
६. आब चुप-चाप पलंग पर सूति – कानय (सिसकी सेहो चलतै) लागू
७. आब पतिदेव के ठंढा होब लेल छोरि दियौ
८. जखन हुनका (पतिदेव के) काज पर जेबाक देरी हेतैन्हि त ओ अपने झख मारि क अहाँ के मनाबय एताह
बस तैयार भ गेल पति के मुरब्बा.
आब हिनका अहाँ अपन फरमाइश के सोहारी संगे खाऊ चाहे अपन व्यंग्यवान के मिरचाई मिला क भक्का बना क खाऊ… मोन अहाँ के.
व्यंजन केहन लागल प्रतिक्रिया जरूर देब.
वैधानिक चेतावनी: इ व्यंजन अहांक दाम्पत्य जीवनक स्वास्थ्य के लेल हानिकारक अछि.


text:
अगस्त मे प्रधानमंत्री मोदीक बिहार मे तीन गोट रैली
दिल्ली,मिथिला मिरर-अभिषेक मिश्राः प्रधानमंत्री नरेंद्र मोदी आगामी अगस्त महिना मे बिहार चुनाव कें देखैत बिहार मे तीन गोट रैली करताह। सब सं अहम बात इ जे तीन मे दू गोट रैली मिथिला क्षेत्र मे राखल गेल अछि। प्रधानमंत्रीक 9 अगस्त क गया मे रैली करताह ओहिकें बाद 19 अगस्त क सहरसा मे आओर 30 अगस्त क भागलपुर मे चुनावी रैली करताह।
अपनकें बता दी कि आगामी अक्टूबर-नवंबर मे बिहार विधान सभाक चुनाव निर्धारित अछि आ अहि बेरक विधान सभा चुनाव मुख्य रूप सं लालू, नीतीश बनाम प्रधानमंत्री मोदी अछि। चाहे ओ लालू-नीतीशक गठबंधन हो आ कि भारतीय जनता पार्टी संचालित राष्ट्रीय जनतांत्रिक गठबंधन दुनू मे सं कियो अपना आप कें अहि विधान सभा चुनाव मे कमतर नहि आकय चाहैत अछि। निश्चित रूपहिं अहि बेर सब राजनीतिक दलक नजैर पर मिथिला रहबे करत आ एकर कि नफा-नुकशान हेतैक आहिकें लेल किछु समय प्रतिक्षा करय पड़त।


text:
आरजेडी आ जेडीयूक विलय पर जगन्नाथ मिश्राक चुटकी
दिल्ली, मिथिला मिरर-ब्रजेन्द्र नाथ झाः पिछला किछु मास सं बिहारक राजनीति मे जनता दल परिवारक विलय हेबाक ढोल पिटा रहल अछि तऽ दोसर दिस विपक्षी दल सेहो टक-टकि एहि पर लगा कऽ बैठल अछि, कुल मिला कऽ सभ तरफ सं राजनितिक लाभ लेबाक प्रयास जारी अछि। एहि गरमगरम महौलक के बीच आओर गरमाहट पैदा करबा सं बुजुर्ग नेता लोकनि बाज नाहि आबि रहला अहि। आरजेडी आ जेडीयूक विलय पर बिहारक पूर्व मुख्यमंत्री जगन्नाथ मिश्रा चुटकी लेला संे बाज नहि एलाह। जगन्नाथ मिश्राक मुताबिक नीतीशक राजनीति लालू यादवक विरोध में बिहार में ठाढ भेल अछि,परञ्च आई नीतीश कुमार लालूक संग जाइक लेल बेताब छथि। जगन्नाथ मिश्रक कहब छैन्हि जे बिहार में सवर्ण आ पिछड़ा जाति सत्ताक सुख भोगि लेने अछि आब समय महादलितक अछि। आओर जीतन राम माझींक बढैत राजनीतिक कद के अंदाजा एखनो नीतीश के नहि बुझा रहल छन्हि।


text:
श्यामसुन्दर यादव ‘पथिक’: होरी अर्थात फगुआ रंगक त्यौहार थिक । मिथिलाञ्चलमे अहि पर्वके मिथिला बासीसभद्धारा रंगोत्सवके रुपमे मनाओल जाईत छैक । होरी अर्थात फगुवा पावनिके लग सऽ देखल जाई तऽ प्रेम, सदभाव आ भाईचाराक सम्बन्ध विस्तार करवला पर्व थिक । जाड सँ उन्मुक्ति पावि वसन्त ऋतु फागुण पुर्णिमाके दिन मनाओल जाईबला ई पर्व विश्वके महत्वपूर्ण सन्देश दऽ रहल अछि । केओ किछ कहए मुदा किन्हो नहि मानव मिथिलावासी एक जुट छथि, एक दोसरके विचमे सदभाव छथि से सन्देश देवए मे हम सभ सफल छी ।
बसन्त ऋतुके हरियालिक स्वागत संगहि मिथिलाबासी फागुण मासमे झुमि उठैत छथि । कियाक त अगहन मासक धान सहितक बालि घर प्रवेश करा फुर्सतके क्षण सेहो पवैत छथि आऽ एम्हर गहुमक बालि सेहो पाकके अवस्थामे पहुच गेल रहैत छैक । तै मिथिलावासी सभक खुशि सँ मोन झुमि उठिनाई स्वभाविक थिक । अहि खुशियाली सभके प्रस्फुटित करएमे सफल मानल गेल अछि, होरी अथवा फगुवा पावनि । बसन्त पञ्चमी अर्थात सरस्वती पूजाक दिन सँ रंग अविरक प्रारम्भ भऽ जाईत छैक । सरस्वतीये पुजा दिन किर्तनिया मण्डली सभ होरीक गित गावि फगुवाक स्वागत करैत छैक । तकर बाद गाम गाममे रात्रिकालिन समयमे होरी अर्थात फगुवा गेवाक कार्य प्रारम्भ भऽ जाईत अछि ।
मिथिला क्षेत्रक लोक सभ रात्रिक भोजन कएलाक बाद दलान या चौपाढिमे एक्कठा भऽ होरीके पुर्व तैयारीमे होरी गित सभ गाव जुटि जाईत छथि । मदमस्त मासके रुपमे मानल जायवाला फागुणमे बुढवोमे जवानी अबैत छैक से कहब मिथिलाञ्चलमे अछि । जकर नमुना गामघरके बुढपुरान लोकसभ होरी गेवाक लेल आगा रहैत छथि । आ युवा जमात सभ मुकदर्शक भ देखैत रहैत छथि । अपन उमरके विसरि बृद्ध सभ झुमरा, जोगिरा, फगुवा गेवामे पाछा नहि हटैत छथि । कहल जाईत अछि जे होरीमे उमर नहि देखल जाइए । बरिस भरिमे एक दिन अपन दुःख पीडा विसरी हर्षोल्लासके साथ ई पावनि मनाओल जाईत अछि ।
गित, संगित, कला, संस्कृति, भेषभुषा आ परम्पराक उर्वर भुमि मानल जायवाला मिथिला अर्थात मधेश भुमिके सदैत एकटा अलग विषेशता आ पहिचान रहलैक अछि । विश्व समुदायके आगा हमसभ गर्वके साथ कहि सकैत छी, जे हम सभ मिथिलावासी छि । एकर श्रेय हमसभ अपन पुर्खा पुर्वजके देबए विना नहि रहि सकैत छी । जे कि गाम घरमे रहएवाला हमर अहाके पुर्खा सभ संस्कृतिके सहेजके अखन धरि रखन छथि । मुदा आव अर्थात २१ म शताब्दीमे बढैत आधुनिकता सँगहि हमर अहाँके पावनि त्यौहार, परम्परा आ संस्कृति उपर प्रहार भऽ रहल अछि । वर्तमान युवा पिढी धीरे धीरे आधुनिकताके बजारमे अपन परम्पराके पाछा छोडि रहल अछि । ओ सभ आधुनिकताके पुजारी बनैत जाऽ रहल अछि ।
एक दशक पहिने धरि श्रीपञ्चमीयेके दिनसँ गाम घरमे होरी गएवाक कार्य शुरु जाईत छल, मुदा आव एहि कार्यमे कमी देखल जा रहल अछि । रात्रि ९ बजेके बाद प्रायः सभ गाम–घरक पुरुष लोकनि एक ठाम जम्मा भ होरी गबैत छल । आब अहि क्रममे किछु कमि देखवामे अबैत अछि । पौराणिक होरी गीतक स्थान तऽ अखन रंग विरंगक अश्लिलता सँ भरल होरी गितक कैसेट लऽ रहल अछि । जे हमर अहाँके संस्कृति उपर प्रहार तऽ करिऐ रहल अछि संगहि अश्लिलता आ छाडापनके न्यौत सेहो दऽ रहल अछि । ओना त होरीमे कनि नोंक–झाेंक आ अश्लिलता रहबे करैत अछि, मुदा परत भितर रहैय । बजारमे होरी गित सम्बन्धि गित सभ एनाई निक बात थिक, मुदा चर्चाके होडबाजीमे अश्लिलता आ परम्परा पर प्रहार नहि होयबाक चाही । परम्परा सऽ जुडल गीत होयवाके चाही । ओना त होरीके विषयमे पौराणिक खिस्सा सेहो अछि ।
हिरण्यकश्यपुके पुत्र छल, प्रहलाद् । जे भगवानके अनन्य भक्त छल, मूदा हुनक पिता हिरण्यकस्यपु भगवान अर्थात देवता विरोधी छल । प्रहलादके मारवाक लेल बहुतरासँ प्रपञ्च रचैत छल, हुनक पिता हिरण्यकस्यपु । ताहि क्रममे विष्णु भक्त प्रहलाद्के जान सँ मारबाक लेल हिरण्यकश्यपु अपन बहिन होलीकाके जिम्मा दैत छथि । बालक प्रहलाद्के आगिमे लऽ होलिका बसि जाईत छैक, मुदा प्रहलाद्के किछ नहि होइत छैक । आ एम्हर होलीका जरिक भष्म भऽ जाईत छैक ।
तैं सत्य पर अटल रहलाके कारणे प्रहलाद् सकुशल आगिसँ बाहर आवि जाईत छैथ । आसुरी शक्ति उपर दैवी शक्तिके विजय होयवाक दिनके स्मरण करैत मिथिलामे होरी पावनि मनेवाक परमपरा चलैत आवि रहल अछि ।
असत्य उपर सत्यके विजय भेलाक अवसरमे विजयोत्सवके रुपमे प्रायः सभ गाममे कमसे कम होलीका दहन कएल जाइत अछि । ढोलक, हारमुनियम, झाइल मृदङ्ग, डम्फा सहितके बाद्यवादन सभ बजाकए होरी गीत गाओल जाईत अछि । होरीक पूर्वक राति गाम घरके लोक सभ होरी गीत गाबैत गामक सिमान पर जा समत जरबैत छथि । आ होरी अर्थात फागुन पुर्णिमाके दिन घर घर सकर सँ बनल पुवा पुडि सहितके पकवान आ परिकार सभ बना भोग लगाक परसादके रुपमे ग्रहण करैत अछि । संगहि जिनका घरमे पावनि नहि होएत अछि, हुनका सभके अपन घर बजाके खुएवाक परम्परा एखनो कायम अछि ।
मुख्यतया फगुवासऽ सम्बन्धित गीत सभ राधा–कृष्ण, शिव–गौरी, सिता–राम, पति–पत्नी, जिजा–साली, दियर–भौज, प्रेमि–प्रेमिका सँ सम्बन्धित रहैत अछि । होरी गितक किछु पाइत अहि प्रकार अछिः
होरी खेले रघुवीरा अवधमे, होरी खेले रघुविरा
किनकर हाथ कनक पिचकारी, किनकर हाथ अविरा
होरी खेले रघुविरा, अवधमे होरी खेले रघुविरा…
एक दिश खेले कुमर कन्हैया, एक दिश खेले होरी हो
एक दिश खेले मोहन मुरारी, दोसर दिश राधा प्यारी हो
शिव मण्ठ पर फहराबए लाल धुजा
शिब मण्ठ पर………………..
जगदम्बा जी खेलत फाग जोगिनी संग लियो ……………….
तहिना होरी गीत सभमे त कनि मस्ती आ अश्लिलताक झलक रहबे करैत अछि । जाहि कारणे युवा मात्र नहि बृद्ध सभक देहमे सेहो मस्तीके सञ्चार भऽ जाइत अछिः
सर रर सरकी नाचे पतकी पैसा लिय मोटकी…
बैगन बारी करैला तोड गेलए लटकी बैगन बाडी…..
पैरमे गडि गेलै कुशम केर रे काँट………..
असगर कोना जायब, नैहर दुर रे बलमुवा………………
अहि प्रकारक होरी गीतसभ देहमे जोश भरवाक काज करैत अछि । जाहिमे जोगिडाके त अपने बिशेषता अछि । जेनाः
कोन ताल पर ढोलक बाजे कोन ताल मजिरा ….
आब जोडी हो कथिए केर टुटल ए छौडा हरबहना,कथिए करे टुटल कमार
कथिए केर टुटल ए छौडी रे पतरकी, कथिए केर टुटल लोहार…………………….
किन्हका पोखरीयामे ए झिलमिल पनियाँ, किनका पोखरीयामे श्यामार
किनका पोखरीयामे चेल्हवा मछरीया कौन पापी फेकए महजाल…………….
समग्रमे कहल जाय त हर्सोल्लासक पर्व थिक होरी अर्थात फगुवा । अहि पर्वमे देवर भौजी आऽ जिजा सालीके बिषेश महत्व रहैत अछि । एक दोसरके रंग अविर लगाक इ पर्व मनाओल जाईत अछि । होरीमे ओना त नैना भुटका आ किशोर सभ बाँसक पिचकारी बनाके रंग खेलैत अछि । मुदा आव तऽ बाँसक पिचकारीक जगह आधुनिक प्लाष्टिकके पिचकारी ल लेलक अछि ।
ओना त मिथिलाके युवक सभ अहि पावनिमे अपनाके कृष्ण आ युवती सभ राधा बुझैत छथि । संगहि संङ्गी–तुरीयाके सङ्ग रङ्ग अबिर लगाके सेहो होरी मनेवाक परम्परा मिथिलामे कायम अछि । एतवे नहि अपन सऽ पैघ व्यक्तिके पैर पर अबीर चढा कए प्रणाम करवाक विशिष्ट नमूना मिथिलामे बिद्यमान अछि । मिथिलाञ्चलक ई स्वस्थ्य एवं अलौकिक परम्परा धीरे–धीरे लोप भऽ रहल अछि ।
होरी पावनिमे विकृति ऐलाक कारणें एकर महत्व घटैत जा रहल अछि । पहिने भाङ्ग पिवा धरिके काज होइत छल होरीमे । मुदा आव भाँंगक जगह ल लेलक अछि देशी विदेश दारुसभ । जाहि नशाके कारणें स्वस्थ होरी कतेको ठाम बदनाम सेहो भ रहल अछि । तंै मिथिलाबासीके सचेत भेनाइ आवश्यक अछि ।
कविश्वर चन्दा झा कहने छथि–
मिथिला फूकत शंख, धैर्य केर डोलि रहल अछि आसन
माँगल नहि छिनल जाईत इतिहासक सिंहासन
अपन संस्कृतिके संरक्षण नहि करब त लोप होयवामे आ विकृतिक प्रवेशमे बहुत समय नहि लागत । तंै सम्पुर्ण मिथिलावासीसभ उठी, जागी आ अपन संस्कृतिके संरक्षण करी । मिथिलाक सुन्दर नगरीकें प्रदुषित होयबा सँ बचाबी । अपने सभक फगुआ सुखद् होय ।
(लेखक मैथिली साहित्य परिषद राजविराजक सचिव छथि। )


text:
श्यामसुन्दर यादव ‘पथिक’: होरी अर्थात फगुआ रंगक त्यौहार थिक । मिथिलाञ्चलमे अहि पर्वके मिथिला बासीसभद्धारा रंगोत्सवके रुपमे मनाओल जाईत छैक । होरी अर्थात फगुवा पावनिके लग सऽ देखल जाई तऽ प्रेम, सदभाव आ भाईचाराक सम्बन्ध विस्तार करवला पर्व थिक । जाड सँ उन्मुक्ति पावि वसन्त ऋतु फागुण पुर्णिमाके दिन मनाओल … more
अंग अंग तोहर सुन्दरता सँ भरल मदमस्त जवानी छौ चढल रुपक जादुस सुगन्धित पवन बिजली गिरवै छौ, तोहर नयन सुन गै बुधनी तोरे कहै छियौ…… संस्कृति आ संस्कार बदलैत जाइछौं अप्पन पहिरण पर सुटबुट चढल जाइछौं लाज शरमकेर पर्दा खुजैत जाइछौं मुँहस मिथिलाकेर मिश्री बोल बदलल जाइछौ सुन गै बुधनी … more
Check out some of Cool Maithili Post Cards designed by Kundan Kumar Karna. These post cards are available in Pinterest Madhesh Photogallery also. … more
फूल पर बैस खेलै छै तितली डारि पर खूब कूदै छै तितली भोर आ साँझ नित दिन बारीमे गीत गाबैत आबैछैतितली लाल हरिअर अनेको रंगक सभ देखमे नीक लागै छै तितली पाँखिफहराक देखू जे उडि-उडि दूर हमरासँ भागै छै तितली नाचबै हमहुँ यौ कुन्दन भैया आब जेनाक नाचै छै तितली … more
काल्हि धरि जे अप्पन छल आइ ओ बिरान भ गेल । जीनगीक सभटा सपना सपने बनि रहि गेल । । छल जीनगी अहिंक लेल किया बिरान बनि गेल । खुशी सभटा अहि छलौ किया नयन नोर भरि गेल ।। बिश्वासक अटुट ताग आइ किये टुटि गेल । आँखिक दिव्य ज्योति … more
आजादीक खातिर जे जानक आहुति द गेल छातिमे गोली वरण करैत जे हँसैत रहि गेल सदति ओ मुक्ति, मुक्ति रट लगवैत रहि गेल न्याय, समानता आ सुशासन खोजैत रहि गेल हे हौ भाइ तोही कह, एखन कत छै ओ सहिद ? मातृभूमीक कसम खा, ओ सदति लडैत रहि गेल गुजगुज … more
बंद करू, एक दोसर के, प्रताड़ित करव, अपन अहँकार स, एक दोसर के झरकैब, याद राखु, अंततः अहाँ, स्वयं के दुखी करैत छी, कोणठा मेंनुका-नुका कनै छी, मरल मूस के कतवो झापव, दुर्गध घेरवे टा करत, ओही स्मृति पर नै इतराउ, जे अहाँ क खुशी के ग्रसने अई, “बिसरू” … more


text:
News & Events
आदरनिय श्रोता मित्र । कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट पठाउ ।
आदरनिय श्रोता मित्र । कार्यक्रम श्रोताक संग मे चिठ्ठी पत्र, एस.एम.एस.आ भोरुकवा एफ.एम.के वेभ साइट पर अनलाईन रिक्वेस्ट पठेबाक लेल अनलाईन डेडिकेशनके जगह सेहो देल छैक अपने सभ अप्पन सुविधानुसार चिठ्ठी पत्र, एस.एम.एस आ अनलाईन रिक्वेस्ट ।पठाउ
स्वतन्त्र तराईके मांग राखि भुमिगत आन्दोलन संचालन करैत आबिरहल अखिल तराई मुक्ति मोर्चाक अध्यक्ष जयकृष्ण गोईत संग लेल अन्तरवार्ता वेभ साइट पड राखल अछि, डाउनलोड कऽ वा अनलाईन सुनि सकैत छी ।
समाचारView All
Advertisement


text:
आलस आ जूता
इ बात शिवराति दिनक अछि. संयोग एहन जे अहि बेर शिवराति मंगल के दिन परल छल आ हम मंगल के नियमित रूपें उपास करैत छी. एक टा बात अखने कहि दी – हमर उपासक कोनो धार्मिक कारण नहिं छैक. कनियाँ के हार्दिक इच्छा जे हम शिवराति के उपास में हुनक संग दियन्हि. मुदा इ आग्रह क ओ अपने फंसि गेली – शिवराति मतलब दिन भरि उपास करू अपना पसिन्नक भोजन आ तरूआ-बघरूआ के आनंद लिय – आ हम मंगल के राति में किछू अनूने टा खाइत छी.
खैर, ओहो निर्णय लेलन्हि जे राति में ओहो फलाहारे करती. आ हमरा हिदायत के संग कार्यालय जयबाक अनुमति देलीह जे हम समय पर (८ बजे धरि) डेरा आबि जेबै. अलसाइत-अलसाइत कार्यालय विदा भेलहुँ. संध्याकाल हुनक फोन-पर-फोन एनाइ शुरू भेल – घर कखन आयब? हूनका व्रत लागि गेल रहन्हि (दोसर शब्द में भुखे हाल बेहाल रहन्हि).
डेरा पहुँचैत १० के लगभग बाजि गेल. आब इ नहिं बतायब जे देरी सं पहुँचबाक फल की भेटल. हम ओही कपड़ा/वेश-भूषा में भोलाबाबा के दर्शन करबा लेल विदा भेलहुँ. मंदिर के बाहर जूता-पैताबा खोलि दर्शन केलहुँ.
मंदिर सं निकलबाक उपरांत जूता पहिरबाक हिम्मत नहिँ भेल – जूता हाथ में पकड़ि डेरा दिस खाली पैरे विदा भेलहुँ – कनियाँ अपन माथ पर हाथ धरैत चेतेली – सम्हरि क , लोक सभ चोर-चोर ने हल्ला कर लागय.


text:
दिल्ली,मिथिला मिरर-राहुल कुमार रायः दिल्ली विधानसभा चुनावमे बुराड़ी विधानसभा क्षेत्र सं दोसर बेर विजय भेल आम आदमी पार्टीक विधायक संजीव झा सोमदिन दिल्ली विधानसभामे मैथिलीमे शपथ लय मिथिलाक मान-सम्मानकें बढौलनि। अपनेक बतादि जे पैछला बेर संजीव द्वारा मैथिली मे शपथ नहि लेबाक कारणे हुनका मैथिलजन केर विरोधक सामना करय पड़ल छलनि। मुदा ओहि गलती सं सीख लैत ओ एहिबेर मैथिलीमे शपथ लय मिथिलाक मान राखलनि।
किराड़ी विधानसभा सं पहिल बेर विजय भेल युवा विधायक ऋतुराज गोविंद झा दिल्ली विधान सभामे धोती, कुर्ता, डोपटा आ माथ पर लाल टुहटुह पाग पहिर शान सं मैथिली मे शपथ लय संपूर्ण मिथिलावासीक छाती गर्व सं चाकर कय देलनि। अपनेक बता दि जे अहि क्षेत्र सं पूर्व विधायक अनिल झा 2008 मे धोती, कुर्ता, डोपटा आ माथ पर लाल टुहटुह पाग पहिर शान सं मैथिली मे शपथ लय पहिलबेर कोनो मैथिलपुत्र अपन मिथिलाक मान सम्मानक संग दिल्ली विधान सभामे उपस्थिति दर्ज करा कीर्तिमान स्थापित केने छल।
ओहि समय मिथिलाक एहि परिधानकें देख वरिष्ठ भाजपा नेता विजय कुमार मल्होत्रा अपन खुशी नहि रोकि सकल छलाह। ओहिके बाद अनिल 2013 मे सेहो एहिना पारंपरिक परिधानमे शपथ लेने छलथि। लेकिन राजनीतिक मैदान मे रितुराज, अनिल झा कें अवश्य परास्त कैलनि मुदा पूर्व विधायक अनिल झा द्वारा शुरू कायल इ परंपरा कें आगु बढ़वैत रितुरात गोविंद झा एकबेर फेर विधानसभा मे जीवंत राखलनि।
तहिना जनकपुरी विधानसभा क्षेत्र सं पहिलबेर आप केर टिकट पर चुनाव लडि़ विजय प्राप्त कय पहिलबेर विधानसभा पहुंचल राजेश ऋषि उर्प राजेश मिश्र मैथिलीमे शपथ लय मिथिलाक मान-सम्मान मे अपन योगदान देलनि। एहि सं स्पष्ट अछि जे राजेश केर अपन मिथिला आओर मैथिल हेबा पर कतेक गर्व छनि। हालांकि चारिम मैथिल चेहरा आ आब दिल्ली विधान सभा मे कार्यवाहक सभापति वंदना कुमारी मैथिल रहितो मैथिली मे शपथ नहि लेलीक।
आबि एक नजरि पिछला रिकार्ड केर रूपमे देखि तअ पता चलैत अछि जे प्रत्येक चुनावक बाद शपथ लेनिहारक संख्यामे बढोत्तोरी भय रहल अछि। इ निश्चय एकटा शुभ संकेत बुझना जा रहल अछि। हिनका लोकनि द्वारा मैथिलीमे शपथ लेबाक सूचना सुनि अखिल भारतीय मिथिला राज्य सधर्ष समितिक राष्ट्रीय अध्यक्ष बैधनाथ चैधरी‘बैजू’ आ संस्थाक अंतरराष्ट्रीय सचिव प्रो. अमरेन्द्र झा, सहित कतेको मिथिला, मैथिली सं जुड़ल संस्था मिथिला मिरर’क मादे अपन आशीवार्द हिनका लोकनि कें देलनि।
मिथिला मिरर परिवार सेहो एहि मैथिल सपूत सबकें मिथिलाक मान-सम्मान बढ़ेवाक लेल कोटि-कोटि बधाई दय रहलनि अहि।


text:
मिथिला मे आयल तूफान पर केंद्र ओ राज्य सरकारक चुप्पी
दिल्ली-मिथिला मिररः मंगलदिन अर्थात 21 अप्रैल 2015’क मिथिला क्षेत्र मे आयल जानमारा तूफान मे करीब 32 गोटके मृत्यु आओर 100 सं बेसी कें घायल हेवाक जानकारी प्रायः सबकें अछि। जान-मालक भारि रूपहिं भेल तबाहीक बादो एखनो तक अहि विषय पर केंद्र अथवा राज्य सरकारक कोनो समुचित पहल नहि देखना जा रहल अछि। प्राकृतिक आपदाक शिकार भेल मिथिलाक कोसी क्षेत्र खास कऽ सहरसा, मधेपुरा, पूर्णिया, किशनगंज आ कटिहार सहित अन्य जिलाक किसान लोकैन्हि कें कियो नोर पोछनिहार नहि छैन्हि। जिनकर प्राण गेल हुनका लोकनिक परिवार अपन माथ-कपाड़ पिटवा मे लागल छैथ आ दिन-राइत अपन भाग्य आ विधना कें देल डांग पर मर्माहित भ रहला अछि मुदा सरकारक कान तक अहि विषय पर नहि पटपटा रहल अछि। अहि क्षेत्रक लोकक संग-संग मिथिलावासीक लेल ई कोनो नव आपदा आ नव विषय नहि थिक। मिथिला सालों भरि एहन तरहक प्राकृतिक माइर कें झेलवाक लेल विवश भ चुकल अछि। 6 मास कोसी सहित अन्य नदीक पाइन सं त 6 मास दौरीक दराइर सं। मुदा नहि त मिथिला आ नहि मैथिल सरकारक गूड बुक मे छैथ ताहि लेल हुनकर उपेक्षा स्वभाविक अछि।
एहन मे सरकार बेसी सं बेसी एकटा कमेटिक गठन क ओकरा जांचक आदेश द दैत अछि मुदा जखन तक जांच कथित रिपोर्ट आवैत अछि तखन तक हताहत भेल परिवार एकरा ईश्वरक डांग बुझि अपना आप कें सांत्वना द चुकल रहैत अछि। हां, ओहिक बाद सरकार दिस सं जे रिपोर्ट आ मुआबजा ओहि व्यक्ति तक पहुंचैत छैक ओकरा देखि ओकर घाव एक बेर फेर सं हरियर टुहटुह भ जाइत अछि। एकरा प्रमाण अपने सब कें द दी। वित्तीय वर्ष 2013-14 मे मिथिला सहित बिहार मे जबरदस्त अकाल पड़ल छल, राज्य ओ केंद्रक सर्वे में अहि बातक पुष्टि सेहो भेलैक मुदा राज्य सरकार सं डीजल अनुदान जे किसान लोकनिक लेल आवंटित कैल गेल ओहिक बादक स्थिति प्रायः समस्त क्रिसक वर्ग आ मीडिया जानिते अछि। जौं गरीब ओ किसानक मौत आ ओकर पेटक एहने मखौलक राजनीतिक पार्टी बनवैत रहत त निश्चित रूपहिं एकटा जनक्रांति हेतैक आ ओहि क्रांतिक परिणाम दिल्ली ओ पटनाक कुर्सी पर बेर-बेर देखल जा सकैत अछि। कम सं कम गरीब ओ किसानक मौत आ ओकर भूखक संग केंद्र ओ राज्य सरकार मखौल नहि करय।


text:
आगामी Masaan यी को पहिलो हिन्दी देवी ऋचा Chadda आधारित को कथा बताउँछ & फिलिम उनको र उनको सँगी विद्यार्थी खुल्छ, पियुष, एक होटल कोठा मा जाँच. Masaan utorrent डाउनलोड चलचित्र मुक्त, नयाँ हिन्दी चलचित्र 2015 डाउनलोड,masaan पूर्ण चलचित्र धार, masaan मुक्त डाउनलोड 1080p,समय 320 kbps,minions HD भिडियो गीत डाउनलोड,masaan पूर्ण चलचित्र डाउनलोड, masaan डाउनलोड 720p. समय 2015 पूर्ण चलचित्र डाउनलोड 320p, masaan पूर्ण चलचित्र DVDRIP डाउनलोड, masaan पूर्ण चलचित्र धार डाउनलोड, समय 2015 पूर्ण चलचित्र मुक्त डाउनलोड Masaan वेक्षक & निर्माता नाम एक Neeraj Ghaywan वा Drishyam फिलिम छ. चलचित्र / कास्ट नाम अभिनीत : ऋचा Chadda,संजय मिश्र,विक्की Kaushal,Bhagwan तिवारी,Harry चावल र धेरै. फिलिम कथा तिनीहरूले बाधा गर्दा प्रहरी bursts मा, "अश्लील व्यवहार मा indulging तिनीहरूलाई आरोपित & पनि भिडियो टेप मा देवी देखि एक स्वीकार रही. त्यसपछि, देवी र उनको परिवार पक्राउ द्वारा कालो बजार गर्न subjected छन्. masaan पूर्ण चलचित्र धार डाउनलोड, समय 2015 पूर्ण चलचित्र मुक्त डाउनलोड,masaan पूर्ण चलचित्र, masaan हिन्दी चलचित्र डाउनलोड, masaan utorrent डाउनलोड, masaan पूर्ण चलचित्र डाउनलोड, masaan पूर्ण चलचित्र डाउनलोड DVDRip, masaan डाउनलोड YouTube, utorrent चलचित्रहरू डाउनलोड, masaan पूर्ण चलचित्र Dailymotion, masaan पूर्ण चलचित्र mp3, masaan पूर्ण चलचित्र mp4, समय 2015 मुक्त डाउनलोड, masaan चलचित्रहरू पूर्ण mp4 चलचित्र 2015, masaan पूर्ण चलचित्र डाउनलोड utorrent. Masaan चलचित्र रिलिज मिति & समय : 24 जुलाई 2015 (भारत).
masaan utorrent डाउनलोड चलचित्र मुक्त, नयाँ हिन्दी चलचित्र 2015 डाउनलोड,masaan पूर्ण चलचित्र धार, masaan मुक्त डाउनलोड 1080p,समय 320 kbps,minions HD भिडियो गीत डाउनलोड,masaan पूर्ण चलचित्र डाउनलोड,masaan डाउनलोड 720p. समय 2015 पूर्ण चलचित्र डाउनलोड 320p, masaan पूर्ण चलचित्र DVDRIP डाउनलोड, masaan पूर्ण चलचित्र धार डाउनलोड, समय 2015 पूर्ण चलचित्र मुक्त डाउनलोड,masaan पूर्ण चलचित्र, masaan hindi movie download, masaan utorrent download, masaan full movie download, masaan full movie download dvdrip, masaan download youtube, utorrent चलचित्रहरू डाउनलोड, masaan full movie dailymotion, masaan full movie mp3, masaan full movie mp4, समय 2015 मुक्त डाउनलोड, masaan movies full mp4 movie 2015, masaan पूर्ण चलचित्र डाउनलोड utorrent.
तल Masaan हिन्दी पूर्ण चलचित्र सूचना जानकारी:-
चलचित्र नाम : समस्या-2015.
द्वारा निर्देशित : Neeraj Ghaywan.
द्वारा उत्पादित : Drishyam फिलिम.
द्वारा लिखित : Neeraj Ghaywan.
चलचित्र / कास्ट नाम अभिनीत : ऋचा Chadda,संजय मिश्र,विक्की Kaushal,Bhagwan तिवारी,Harry चावल र धेरै.
Edited by Nitin Baid
प्रेत चलचित्रहरु :Sikhya मनोरञ्जन वरुण Grover & Macassar Productions.
द्वारा संगीत : भारतीय महासागर.
छायांकन : Avinash अरुण Dhaware.
उत्पादन कम्पनी :प्रेत चलचित्रहरु,Macassar Productions,Sikhya मनोरञ्जन &
Drishyam फिलिम.
चलचित्र रिलिज मिति & समय : 24 जुलाई 2015 (भारत).
चलचित्र श्रेणी : बलिउड हिन्दी चलचित्र.
देश : भारत.
भाषा : छैन.
Masaan Hindi Full Movie Download Links:-
01. Masaan पूर्ण चलचित्र डीभिडी रिप डाउनलोड.
02. Masaan पूर्ण चलचित्र 720p डाउनलोड.
03. Masaan पूर्ण चलचित्र Mp4 डाउनलोड.


text:
शाबिर अलीकें बीजेपी मे लेवाक कोन मजबूरी ?
दिल्ली-मिथिला मिररः बिहारमे विधान सभा चुनाव सं पहिने एक बेर फेर सं भारतीय जनता पार्टीक एकटा फैसला पार्टीक भीतर ओ बाहार सबहक कांन ठाढ़ क देलक अछि। बिहार बीजेपी पूर्व राज्य सभा सांसद ओ जेडीयूक निष्कासित नेता साबिर अली कें एक बेर फेर सं पार्टी मे शामिल क लेलक। अपने कें बता दी कि अहि सं पहिने लोक सभा चुनाव सं पहिने जखन शाबिर अली कें जनता दल युनाइटेड अपना पार्टी सं निष्कासित केने छल तखन बहुत उठापटकक बाद शाबिर अली बीजेपी मे शामिल भेल छलाह।
ओहकें बाद पार्टीक वरिष्ठ नेता मुख्तार अब्बास नक्वी शाबिर अलीकें खिलाफ मोर्चा खोलि देलनि आ आला कमानक फैसला पर प्रश्न चिन्ह ठाढ़ क देलाह। अपना बयान मे मुख्तार एतेक तक कहि देलाह कि शाबिर अलीक संबंध आईएमकें संस्थापक सदस्य यासीन भटक सं छन्हि आ आब ओ दिन दूर नहि जे पार्टी दाऊद इब्राहिम कें सेहो पार्टीक सदस्यता दियाओत। अहि पर बहुत बेसी घमासान भेल छल आ आनन-फानन मे शाबिर अली अपन त्याग पत्र द देने छलाह।
ओहिकें बाद शाबिर अली आ हुनकर पत्नी मुख्तारक विरूद्ध धरना पर तक बैसल रहैथ। आब एहन मे एक बेर फेर सं शाबिर अलीकें पार्टी मे आनब पार्टी आला कमानक फैसला कें कि कहल जाय। या त पार्टी आब मुख्तार अब्बास नक्वीकें ओहि रूपें नहि देख रहल अछि वा तखन आ एखन मे बहुत अंतर भय गेलैक? बात चाहे जे भी हो लेकिन एकटा बात त साफ अछि कि बिहार मे जौं एनडीए गठबंधन टूटल छल त ओहिकें बहुत पैघ श्रेय शाबिर अली कें जाइत अछि कारण प्रधानमंत्री नरेंद्र मोदीक विरूद्ध सब सं बेसी जहर ओहे उगलैत रहैत। हलांकि एकटा आओर जहर उगिलनिहार रामविलास पासवान एखन केंद्रीय मंत्री बनि मौज क रहला अछि त फेर शाबिर अली कें कोना अछूत राखल जा सकैत अछि। इ राजनीति छी आ अहि मे सब किछु संभव अछि। एकर नफा नुकशान त बाद मे पता चलत।


text:
मुजफ्फरपुर कें चक्कर मैदान मे जमि कऽ गरजलाह प्रधानमंत्री मोदी
मुजफ्फरपुर,मिथिला मिरर-सुजीत कुमार झाः प्रधानमंत्री नरेंद्र मोदी मुजफ्फरपुर कें चक्कर मैदान मे एनडीएक परिर्वतन रैलीक शुभारंभ करैत जमि कऽ बिहारक वर्तमान आओर पूर्व मुख्यमंत्री पर बरसलाह। रैली कें संबोधित करैत प्रधानमंत्री कहला जे हम जखन ट्वीट करैत छलौह त अहिठामक एकटा नेता हमर मखौल उड़ावैत छलाह मुदा आइ हुनको ओहिकें चसका लागि गेलनि अछि। आइ जखन हम बिहार ऐलौह त ओहो ट्वीट केलाह आ ट्वीट मे कहला जे 14 महिला बाद हमरा बिहारक याद आयल।
अहि सं पहिने जे प्रधानमंत्री छलाह ओ दस साल मे एक बेर बिहारक हवाई दौरा केने रहैथ मुदा हम 14 महिनाक बाद अहिठाम एलौह हुनका दर्द भय रहल छन्हि। नीतीश पर तंज कसैत प्रधानमंत्री कहला जे जिनका 14 महिनामे एतेक दर्द भेल भ रहल छन्हि त ओ व्यक्ति एक-एक दिन मे हमरा सबहक लेल कतेक दर्द सहने हेताह। ओ कहैत छलाह जे बिहारक लेल एकेटा मोदी काफी अछि आ अहिठाम दोसर मोदीक कोनो जरूरत नहि छैक। अहां अहिठाम नहि आउ, मुदा आई ओ व्यक्ति ओहि व्यक्ति सं मिली गेलाह जे बिहारकें पंद्रह बरख धरि जंगल राज तौहफा मे देलाह।
लालू प्रसाद यादव पर जुबानी हमला करैत मोदी कहला जे द्वारकाधीस गुजरात मे छैक आ हमस ब कृष्ण कें अनुयायी छी। हम सब बच्चे सं इ सुनैत ऐलौह जे कृष्ण कालादह मे जा नागकें नथने छलाह मुदा अहिठामक यदुवंशी लोकनि अपन किछु स्वार्थक लेल जहर पीवाक बात कहि लोक कें दिगभ्रमित क रहल छैथ। दुःखक बात इ जे बिहारमे विकास बात नहि भय रहल अछि, अहिठाम उद्योग घंघा कोना शुरू कैल जायत अहि पर बात नहि भ रहल अछि। बिहारमे बिजली व्यवस्था कोना ठीक हैत अहि पर कोनो बात नहि भय रहल अछि। मुदा अहिठाम बात भय रहल अछि जे के सांप अछि के चंदन अछि। के जहर पीलक आओर के छोट-पैघ अछि। अहां सब अपना मे तय क लिय जे के जहर पीत मुदा अहिठामक जनता कें इ जहर नहि पिआउ।
नीतीश बिहारक जनता सं वादा केने रहैथ जे हम 2015तक बिजली नहि देव त वोट मांगैय लेल नहि आयब। कि बिजली आबि गेलै बिहार मे? मुदा ओ वोट मंगवाक लेल आबि रहल छैथ, आब इ अहां लोकन्हि तय करू जे अहां लोकनिक संग जे धोखाधड़ी क रहल अछि। बिहारक लग सिर्फ बिहारक नहि अपितु पूरा देशक तस्वीर बदलवाक क्षमता अछि। हम एक बेर फेर सं अहां लोकनिक सोंझा ऐलौह आ जौं एक बेर फेर अहां सब हमरा पर विश्वास देखायब त हम निश्चित रूपहिं अहांकें नव बिहार तौहफा मे देब।
प्रधानमंत्री कहलनि जे जौं हमरा संग नीतीश कुमार अपमान जनक व्यवहार केलनि त कोनो बात नहि मुदा इ अपमान जीतन राम मांझी, जाॅर्ज फार्नांडिश, सुशील मोदी सहित कतेको लोकक संग भेल अछि। आब इ अहां सब तय करू जे इ व्यक्ति कि अहां सबहक संग न्याय क सकैत छैथ। तहिना प्रधानमंत्री आरजेडीक एकटा नव नाम ‘रोजाना जंगल राजक डर’ दैत लोककें कहला जे अहां लोकनि कें अहि राज सं मुक्ति भेटवाक चाहि। प्रधानमंत्री रैलीमे विभिन्न तरहक विकासक बात करैत लोक सं अहि बेरक चुनाव मे बीजेपी संचालित एनडीएक पक्षमे वोट देवाक आह्वान केलाह।
प्रधानमंत्री कहला जे हम बिहार कें एहन बिहार बनावय चाहैत छी जे बिहार अपना आप मे आत्मनिर्भर देखाय। हम इ चाहैत छी बिहार सेहो ओहने दिन देखय जाहिमे बिहारक युवाकें नौकरी करवाक लेल कोनो दोसर राज्य नहि जाय पड़य। अहि बातक संग-संग प्रधानमंत्री पटना मे कैल गेल उद्घाटन आओर शिलान्यासक जिक्र सेहो केलाह। प्रधानमंत्री कहला जे बिहार जाहि तरहें हमरा लोक सभा चुनाव मे अपन प्रेम देने छल ओहने प्रेमक अपेक्षा विधान सभा चुनाव मे सेहो राखैत छी। बिहार कें जे हम 50 हजार करोड़ टका देबाक जे हम वादा केने रही ओ आब 50 हजार करोड़ नहि बल्कि हम आब बिहारक लेल ओहि सं पैघ पैकेजक घोषना करब।
प्रधानमंत्रीक संग मंच पर केंद्रीय मंत्री राधा मोहन सिंह, रामविलास पासवान, रविशंकर प्रसाद, गिरिराज सिंह, धमेंद्र प्रधान, राजीव प्रताप रूड़ी, रामकृपाल यादव, उपेंद्र कुशवाह, पूर्व मुख्यमंत्री जीतन राम मांझी, सुशील मोदी, नंद किशोर यादव, वरिष्ठ नेता डाॅ. सीपी ठाकुर सहित अन्य नेता लोकनि उपस्थित छलाह।


text:
मिथिला राज्य निर्माण आन्दोलन: एक महत्त्वपूर्ण डेग!
विराटनगर,नेपाल,मिथिला मिरर-प्रवीण नारायण चौधरीः मिथिला राज्य निर्माण आन्दोलन जतय एक तरफ जन-जन मे एक आस्था नहि उपजा सकबाक आरोप सँ किनार लागल अछि ततहि आजुक दिवस भारतीय जनता पार्टी - पूर्वाञ्चल मोर्चा केर उपाध्यक्ष अमर नाथ झा एवं भाजपा केर एक मुखपोथी कमल संदेश केर सह-संपादक संजीव सिन्हा द्वारा भारत मे नव राज्य निर्माण केर एक अत्यन्त महत्त्वपूर्ण बैठक मे 'मिथिला राज्य' पर पूर्ण प्रकाश देल गेल। अमर नाथ जी संग वार्ता मार्फत पता चलल जे उपरोक्त बैठक मे मिथिला राज्य 'मैथिली प्रदेश' केर रूप मे एजेन्डा मे क्रमिक रूपेण बहुत बाद मे बनेबाक लेल शामिल कैल गेल छल, संगहि एहि आन्दोलन केर कमजोरी सँ सब कियो अवगत रहैत पुन: जनभावना मे एहेन कोनो माँग नहि रहि जेबाक पूर्वाग्रह सँ ग्रसित देखायल। अमर नाथ जी कहलैन जे भले मिथिला राज्य आन्दोलन हमरा लोकनिक नजरि मे कतहु उच्च स्थान पर रहय, मुदा आइ धरि ढंग सँ प्रतिनिधित्व करैत कोनो राष्ट्रीय दल सँ एहि माँग प्रति समर्थन तक नहि माँगल गेल अछि।
यैह कारण छैक जे भारतीय जनता पार्टी क उक्त बैसक मे 'मिथिला राज्य' केर माँग कतहु उग्र रूप मे जीबित अछि ताहि सँ अनभिज्ञता प्रकट कैल गेल। खैर, विगत किछु दिनक गूटबाजी सँ परेशान मिथिला राज्य निर्माण सेना संग सेहो अपन जुडाव घोषणा करैत ओहि संस्थाक राष्ट्रीय उपाध्यक्ष रहला श्री झा आजुक मिटींग मे मिथिला राज्य पर पूर्ण प्रासंगिक ओ सान्दर्भिक प्रकाश देलनि जेकर प्रभाव उपरोक्त उच्चस्तरीय रणनीतिकार केर टोली पर काफी सकारात्मक रूप मे पडल। परिणामस्वरूप ओहि दल केर अधिकांश सदस्य द्वारा वचनबद्धता प्रकट कैल गेल अछि जे आगामी समय मे एहि विन्दु पर गंभीरतापूर्वक विचार सेहो कैल जायत आर पार्टी स्तर पर मुद्दा संग आरो नीक जकाँ आत्मसात करबाक लेल महत्त्वपूर्ण सहभागिता बढायल जायत। कमजोरी स्थानीय पार्टी वर्कर्स एवं जन-प्रतिनिधि केर सेहो मानल जायत जे आइ धरि एहि मुद्दा केँ विषयगत प्रवेश तक नहि करा सकल छथि। तहिना आन्दोलनकारी सबहक समर्पण आ योजनाबद्ध तरीकासँ कार्य करबाक प्रणाली पर स्वत: प्रश्न ठाड्ह होइत अछि जे आखिर धरना-प्रदर्शन सँ मात्र गृह-मंत्रालय आर राष्ट्रपति, प्रधानमंत्रीकेँ ज्ञापनपत्र सौंपि देला पर अपन कार्य पूरा मानैत छथि, मुदा राजनीतिक दल, ओकर रणनीतिकार समूह सहित विभिन्न पदस्थ-अपदस्थ राजनीतिक हस्ती सभ संग कोनो तरहक माँग रखैत लबिंग नहि करैत छथि।
एहि कार्य मे भाजपा सँ जुडल अमर नाथ जी द्वारा एवं संजीव सिन्हा जी द्वारा बौद्धिक कार्यकलाप सँ एक नव आशा झलकैत अछि जे शीघ्रातिशीघ्र भारतक एक महत्त्वपूर्ण राजनीतिक दल द्वारा मिथिला राज्य केर माँग पर शालीन एवं गंभीर कार्य कराओल जायत। एकर अतिरिक्त विकास लेल वर्तमान सरकार केर ध्यान मिथिला क्षेत्रक उपेक्षित अविकसीत अवस्था दिशि सेहो आकर्षित करबाक लेल क्रमिक रूप सँ भेंटघाँट करबाक कार्यक्रम अछि तेकर पुष्टि कैल गेल अछि। मिथिला क्षेत्र मे शिक्षा, स्वास्थ्य, पर्यटन, कृषि, उद्योग, सिंचाई, बिजली, सडक, आदि बुनियादी जरुरत पर सरकार केर ध्यानाकर्षण करैत किछु महत्त्वपूर्ण परियोजना शुरुआत करेबाक भरोस दैत छथि अमर नाथ जी एवं संजीव जी! एहि बीच हालहि प्रधानमंत्री मोदी केर विशेष सहयोग दल मे सहभागी वोलंटियर अभिनव सेहो भाजपा नजदीक रहल विश्वविद्यालय स्तरीय विद्यार्थी, शिक्षक एवं बुद्धिजीवी सबकेँ जोडबाक भरोस दैत आगामी समय मे मातृभूमि मिथिला लेल उच्चस्तरीय कार्य करबाक भरोस देलनि अछि। जरुरत एहि बातक अछि जे भारतक सत्ताधारी दल, विपक्षी दल सहित समस्त मूलधारा मे रहल राष्ट्रीय एवं क्षेत्रीय दल केर समुचित ध्यानाकर्षण करैत मिथिला क्षेत्रक पिछडापण केर शीघ्र समाधान ताकल जाय। संगहि विभिन्न आन्दोलनी समूह मे कार्यरत अलग-अलग दल केर समर्थक लोकनि सेहो अपन-अपन दलकेर रणनीतिकार सँ एहि तरहक प्रयास करैत मिथिला राज्य सहित मिथिलाक विकास लेल प्रयास करैथ तेकर माहौल बनबाक नव आशा जागल अछि।


text:
दिल्ली-मिथिला मिररः ओना त संगीत जगतमे गीत, संगीत चोरीक आरोप त अदौकाल सं लगैत आबि रहल अछि मुदा मैथिलमे इ प्रवृति किछु बेसिये देखल जा रहल अछि। अहि बेर इ आरोप मैथिलीक एकटा एहन चेहरा लगौलनि जे लगभग साढ़े पांच दशक सं मैथिली मंचक शोभा बढ
Read more
दिल्ली-मिथिला मिररः बिहार चुनावमे जंगल राजक मुद्दा जोर-शोर सं उठाओल गेल छल तखन कथित सुशासन बाबूक नाम सं स्वयं कें प्रसिद्ध कय चुकल बिहारक मुख्यमंत्री नीतीश कुमार ओ लालू यादव सहित हुनकर चाणक्य प्रशांत किशोर अहि बातक सफाई देवामे
Read more
दिल्ली-मिथिला मिररः साल 2015 मे हिन्दी ओ मैथिलीक विभिन्न मच पर मैथिलजनक उपस्थिति सराहनीय रहल। गैर राजनीतिक मैथिल जे विभिन्न विधामे अपना काज सं देश-दुनियाक सोझा अपन उपस्थिति दर्ज करेवामे सफल रहला ओहिमे सं किछु चेहरा कें चुनि मिथिल
Read more


text: केs अछि ओ ? किए ओ अबैत अछि हमर एतेक निकट जखन हमर आंखि रहैत अछि निपट. किछु दिन सँ ने जानि किए अनेरो फिरेसान रहैत छी. दिन भरिक गुनधुन्नी केर बाद जखन निनिया केर प्रहार होइत अछि त' ने जानि कतय सँ ओ मुगदर नेने प्रकट भ' जाइत अछि. हम ई नहि कहब जे ओकर आयब हमरा सोहाइत नहि अछि. ओ कोनो राछसनी कोनो डाइन नहि अछि. मुदा हमरा ओकर कोनो प्रयोजन नहि. दिन भरिक काज-कसरतिक बाद पूर्ण निन्नक आस रहैत अछि. मुदा ओ स्वप्न मे आबि फुफकारय लगैत अछि. नहि-नहि ओ कोनो सर्प योनिक नहि अछि. ओ कोनो स्वप्न-परी त' नहि, जे मात्र सपने मे आयत आ ओकर यथार्थ सँ कोनो सम्बन्ध नहि. मुदा ने जानि ओ हमरा यथार्थक पाँजर मे ठाढ़ नजरि अबैत अछि.


text:
दादाक मैथिली प्रेम कें नव उंचाई देलाह-मयंक
सहरसा, मिथिला मिरर-अमित आनंदः मयंक मूलतयः मधुबनी जिलाक हरिपुर (बक्शी टोल) के रहनिहार छथि। हिनक दादाजी उपेन्द्र नाथ झा ‘व्यास’ साहित्य अकादमी पुरस्कार सं सम्मानित कायल जा चुकल छथि। पिताजी बिहार सरकारक पुरातत्व विभाग मे पुरातत्वविद् छथि तअ माता जी एमए इतिहास सं कयने छथि। कुल मिला कय हिनक संपूर्ण परिवार शिक्षाक दृष्टिकोण सं सबल छन्हि। एहने शैक्षणिक महौल मे पलल-बढल आ अपन तेजस्वी प्रतिभा के धनी मयंक मैथिली भाषा कें एच्छिक विषय केर रूपमे राखि सिविल सर्विस परीक्षा 2014 के परिणाम मे 223म स्थान प्राप्त करबा मे सफल रहला।
मयंक एनआईटी जमशेदपुर सं बीटेक (मेकेनिकल इंजीनियरिंग) के पढाई कयलाक बाद देशक प्रतिष्ठित टाटा मोटर्स कंपनी मे सहायक प्रबंधक के पद पर कार्यरत सेहो छलाह मुदा चिहनक मोन मे किछु विचार उभरि रहल छलिन्ह जेकरा पूरा करबाक लेल अपन नौकरी कें तिलांजलि दय लागि पड़ला मोनक मनोरथ पुरा करबा दिस जाहिमे हिनका सफलता भेटलनि। एतबे नाहि मयंक इंजीनियरिंग काॅलेजक ओहि दलक सदस्य छलाह जेकरा ‘यूएवी‘ डिजाइन करबाक लेल नासा द्वारा सम्मनित कैल गेल छल।
एहिबेरक मैथिली भाषा सं सफलता केनिहार छात्र कें देख आओरो मैथिल युवा एहि भाषा के माध्यम सं कैरियर बनेबाक लेल निश्चित रूप सं आगु औताह।
मिथिला मिरर परिवार दिस सं मयंक आ मैथिली भाषा कें एच्छिक राखि सफल भेल सभ छात्र कें कोटि-कोटि बधाई आ निकट भविष्यक लेल शुभकामना।


text:
नीतीश केलनि विधानसभा मे विश्वासमत हांसिल
दिल्ली, मिथिला मिरर-राहुल कुमार रायः किछु दिन पूर्व बिहार‘क सियासत मे उठापटक केर बाद नीतीश कुमार चारिम बेर पुनः बिहारक मुख्यमंत्रीक रूपमे शपथ लेलैनि। मुदा लोकतांत्रिक प्रकिया‘क पालन करैत हुनका सदन मे विश्वासमत हांसिल केनाई जरूरी छलनि जे बुधदिन विधानसभा मे विश्वासमत जरूरी बहुमत सं बेसी सं जीत लेलैथि। जहिमें विश्वासमत केर पक्ष मे 140 टा आ विपक्ष मे एक्को टा मत नहि पड़ल। सदन मे विश्वासमत पेश कयलाक बाद पक्ष-विपक्ष दुनु मे जवाब-सवाल चलैत रहल जखन नीतीश कुमार विपक्ष केर सवाल कें जवाब दैत छलाह कि तखनहि बीजेपी सदन छोड़ि कऽ चलि गेल। जखन कि पूर्व मुख्यमुत्री सदन एबे नय केलैथ।
विधानसभा अध्यक्ष वतर्मान परिस्थिति पर राय-विचार कय विश्वासमत पर वोटिंक करैत महोदय पुछलनि जे ‘पक्ष मे छी ओ हां कहु आ विपक्ष मे छी ओ ना कहु’ विपक्ष कें नहि रहला सं सदन मे खालि हां केर नारा गुुंजलै आ विश्वासमत ध्वनिमत सं पास भऽ गेलैक। पक्ष मे कांग्रेस,सीपीआई,राजद, सेहो मत देलक। ओतबे नहि नाम सोझा आबय आ विधायकी जेबाक डर सं पूर्व मुख्यमंत्री जीतन राम मांझी समर्थक विधायक सेहो वर्तमान मुख्यमंत्री नीतीश कुमार कें पक्ष मे मत देलक।


text:
–उपेन्द्रभगत नागवंशी ,
विपन्नतास’ मुक्ति सम्मपन्नता मात्र दिआब सकैए । सम्पन्नताक लेल लोक कि–की नइ करैए आ करए चाहैए । हमरा सबहक देशमे एकटा गाममे रहएवाला अति समान्य लोक जे एक साँझ खाय त’ दोसर साँझलेल झख परैय । तेहनो विपन्न लोकसभ वैदेशीक रोजगारी मे जाक’ आर्थिक रुपमे सवल भेल प्रसस्त उदाहरण अछि । वैदेशिक रोजगारी समाजमे एकदिस आर्थिक सवलता अनलक अछि, त तहि समाजिक संरचनामे दरिद्रता आईन क राखिरहल अछि ।
समाजमे व्यभिचार, दुराचार अइ रुपमे बैढ़ रहल अछि । जकर वर्णन शब्दमे करब ओहो समाजिक व्यवस्थाकेँ चीर्रीबीर्री करत । वैदेशिक रोजगारीमे जाएबाला लोकक घरमे–परिवारमे विपन्नता दूर अरबैसक भेल अछि । मुदा पुतहु–ससुर, भाबो–भैंसुरधरिक लेहाजी सम्बन्ध घरवाला घरवालीसन बनि रहल अछि । ई जानियोक आ नहियो जानिक एहन सम्बन्ध स्थापित भए रहल अछि । मानवीय जीवनक किछु एहनो खगता होइत अछि । जे नइ चाहितो पुरा करए परैत अछि । विपन्नतास’ मुक्त भेला पर आ सम्मपन्नता देहरी पर अएने काम वासना जागरुक होइत अछि । जे मानवीय आवश्यकता अछि ।
एकर जरुरत दुःख धन्धामे ओझराएल लोककेँ ओतेक नइ आबैत अछि । मुदा जहिना चिन्ता फिकिरस’ मुक्त होइत अछि । भौतिक सुख सुविधा सम्मपन्नता रहल त’ कामदेव जागृत होइत अछि । जे चाहनापुरा करबमे लोक लागि जाइत अछि । वैदेशिक रोजगारीमे गेलहा विवाहितासभकेँ हाल काम अग्निक कारण ओ अपन खुराक पूर्तिक हेतु लापरवाह भजाइत अछि । जे समाजिक हरेक सम्बन्धकेँ चीर्रीबीर्री क’क’ राखि रहल अछि ।एहने हालतमे बहुत लोकडरछेरुवा आ किछुए लोक हिम्मतगर भरहल अछि समाजिक व्यवस्थास’ लड़ब लेल ।
बैदेशिक रोजगारीमे गेलहाक अधिकांशक व्यथा एक्कहिसन रहल प्रतित होइत अछि । ओ छैक ‘सेक्स’ जकर आपूर्तिक नइ होएब । समाजमे उत्तेजित वातावरण ,तामसी खानपान , एवं सिनेमा, टीभी,सीडि आदि समेतस’ प्रसारित उतेजनात्मक, फोहरपन मनोरञ्जन कार्यक्रमस’ मन रङ्गीन करैत अछि । तेहनमे मन रसियाक संग नइ रहने हिस्टीरिया अवसादक शिकार लोक बनैए अथवा पर पुरुषक गोदी खोजैय । तेहना अवस्थामे अपन परार जकरास’ संकेत भेटल कामातुर मन लोकलाज, धर्म, धैर्य सभ छोड़िक ओकर बांहुपासमे समा जाइत अछि । ई क्षणिक आनन्द एकबेर प्राप्त कएलेला पर चस्का लगैत अछि । तकराबाद ससुर–भैंसुरक लाज–लेहाज सेहो नइ रहि जाइत अछि । भयावह अवस्था तखन श्रृर्जित होइत अछि, जखनि अनैतिक गर्भधारन भजाइत अछि । ताहि अवस्थामे समाजक डर, लोक–लाज, कूल–मर्यादा वंश–परम्पराक लाथे परदेशियाक जीवन संगनी स्वयं याह लीला समाप्त कए लैत अछि । अथवा कएदेल जाइत अछि । अथवा गर्भपतन कराक सुरखुरु बनल रहैत अछि, सतभत्तरि रहितो सतबरती बनल रहैत अछि ।
समाजमे एहन बहुत घटना दिनानुदिन भए रहल अछि । प्रहरी, प्रशासन, समाजिक सरोकारस’जुरल संघ—संस्थाक तथ्यांको देखला पर अइबातक पुष्टि होइत अछि । तथापि समाज आ सरकार सभकेँ सभ चुप्पी सधने अछि । दूनुक मौन सहमतिमे समाजमे व्यभिचार, दुराचार आ अपराध पनपैत जा रहल अछि ।
एकर उपाय कि ? अइ लेल समाजमे नव बहसक खगता अछि ! समाजकेँ स्वयं अइ पर पहल करब ओकर दरकार अछि । बेरोजगारी, भूखमरी अछि सत्ये । त’ ई रहबे करत, तखन उपाय कि घरघरमे बेश्या–बेहाया हमसभ बनबैत जाइ, आर्थिक सम्मपन्नताक लेल ? सरकार अपन जनतालेल स्वदेसेमे रोजगार उपलबध कराबो, तीन वर्ष पर एक वेर विदेश गेलहाकेँ आबकेँ व्यवस्थाकेँ ठाममे आधा वरिस पर आबकेँ आ उचित श्रमकेँ मूल्य भेटौ तकर उपाय कएलास’ होएत की ? अइ सभ विषय पर सरकारकेँ प्रष्टनीति होबहि चाही । मुदा समाजक सोंच की अछि ?ओहो प्रष्ट समाजकेँ स्वयं करए परत ।


text:
काठमांडू मे त्राहिमाम, घुटि-घुटि कऽ जिनगी जीवाक लेल विवश लोक
काठमांडू,मिथिला मिरर-अमित आनंद/राहुल कुमार रायः काठमांडुू सं सटल ललितपुर आ एतिहासिक कृष्ण मंदिर के निकट बस्ती मे पियै योग्य पानि‘क लेल हाहाकार मचल अछि। स्त्रीगण सभ के कतेको घंटा धरि लाइन मे ठाढ़ि रहि पैड़ रहल छैन्हि तऽ कतेको ठाम टैकर कें मादे पानि भेजल जा रहल अछि मुदा ओ मांग सं बहुत कम आबि रहल अछि पानि‘क लेल लोक त्राहि-त्राहि कय रहल अछि, एतय पानि‘क लेल गंभीर समस्या उत्पन्न भेल जा रहल अछि। पानि बंटवाराक लेल नेपाली पुलिस के बजाओल गेल अछि जाहिसं स्थिति कें नियंत्रण मे राखि पानि के बंटवारा काएल जा सकै। ललितपुर मोहल्ला कें त्यागल स्थित मंदिर के नल मे लोकसभ पहिने सं पानि‘क बासन लगा कय छोड़ि देने अछि हुनका विश्वास छन्हि जे एहिमे पानि कखनउ ने कखनउ एबे करतैक।
तहिना काठमांडूक बीचो-बीच एतिहासिक टूडी खेल मैदन मे सबसं पैघ राहत शिविर मे लोकक तामश चरम पर छल किएक तऽ एखनि धरि रहबाक लेल नहि समियाना आ नहि खेबाक लेल भोजन सामग्री सरकार दिस सं हिनका सभके नसीब भेलनि अहि। लोक सभ नेपाल सरकार एवं प्रशासन के खिलाफ जामि कय नारे बाजी कैलक। रौशन थापा, मनीष, गीता जेकि बसन्तपुर शिविर सं एहिठाम शायद किछु राहत सामग्री भेंट जाएत मुदा एतहु किछु नहि भेटला सं आक्रोशित भय कहलनि जे ‘सरकार विदेश सं खास कय पड़ोसी देश भारत सं खूब चंदा आ राहत सामग्री लय रहल अछि मुदा जे जरूरतमंद अछि ओकरा लग पहुंचालय नहि जा रहल अछि, एक-एकटा तंबू मे 22-22 गोटे रहबाक लेल मजबूर अछि।’
दोसर दिस राजधानीक सबसं पैघ सरकारी अस्पताल मे अफरातफरी कें महौल पैदा भऽ गेल अछि। मरीजक इलाजक वास्ते बाहर सं गद्दा मंगाओल जा रहल अछि आ ओकरा चबूतरा पर राखि घायल मरीज कें इलाज कएल जा रहल अछि। आकस्मिक वार्ड मे डाॅ. सौरव 24 घंटा सं हमसभ लागल छी लोक सभ सं सेहो रक्तदान करबाक लेल निहोरा कयलौं अहि ओ इहो स्वीकार कयला जे रक्त के बाहर स मंगेबाक जरूरत पैड़ि सकैत अछि।मरीजक परिजन लोकनि बाहर मे समूह बना मोबाइल चार्ज लागल रहै छथि। दोसर दिस पेट्रोल आ डीजल के भारी किल्लतक समाना करय पड़ि रहल छनि। लोक सभ कें खूब नम्हर लाइन मे ठाढि होमय पड़ि रहल छनि।


text:
इस्कॉन (ISKCON) आ भारतीय संस्कृति के विनाश
अहि जन्माष्टमी (१७ अगस्त २०१४) के निर्जला उपास कैने रही – जं सत्य बाजी तं – कनियाँ के उपास में संग देने रहियनि।
संध्याकाल स्वाभाविक रूपें कोनो मंदिर जाय दर्शन करबाक – आ नॉएडा इस्कॉन (ISKCON) मंदिर पहुंचलहुं। ओतय पहुँचि पता लागल जे – नॉएडा इस्कॉन में जन्माष्टमी १८ अगस्त २०१४ के मनाओल जायत। आब त सभ टा पावनि-तिहार आ उत्सव दुदिना भs गेल अछि तैं मोन में कोनो तेहन प्रतिक्रिया नहिं भेल। मंदिर सं लौटला उपरांत कनियाँ अपन उपास के निर्जला सं सजला में परिवर्तित क लेली आ हम यथावत रहलहुं।
१८ अगस्त के कनियाँ जिद करs लगली – भगवानक जन्माष्टमी देखब नॉएडा इस्कॉन मंदिर में। कनियाँ के जिद के आगा त मर्यादा पुरुषोत्तम श्रीराम के नहिं चललन्हि आ रामायण सन ग्रन्थ के रचना भेल – हमर कोन बात। राति १० बजे के आसपास मंदिर पहुँचलहुँ। साज-सज्जा उत्तम आ भीड़ भयंकर।
राधाकृष्ण के १०८ कलश सं अभिषेक कयल गेलन्हि। वातावरण भक्तिमय रहैक।
एकटा आचार्य एलाह – आ भक्तक भीड़ के संबोधित करैत बजलाह – “टुडे इज लॉर्ड कृष्णाज बर्थडे”। मोन कनेक खट्टा भेल।
आगा कहलखिन- “फाइव थाउजेन्ड टु हन्ड्रेड एन्ड xxxx(इ संख्या हमरा याद नहिं अछि) इयर्स एगो लॉर्ड कृष्ण वाज बॉर्न”। मोन आर खट्टा भ उठल – अजुका पीढी मुल ग्रन्थ के अध्ययन त करैत नहिं अछि – इ झूठ-फूसि बात सुनि ओकरे सत्य मानि लैत अछि। अंग्रेज द्वारा फैलाओल एकटा फुसि बात सत्य जकां डंका के चोट पर बताओल जा रहल छल।
आगा घोषणा कयल गेल जे आब भगवान के जन्मदिन के उपलक्ष्य में “केक कटिंग” सेरेमनी हेतै।
मोन क्षुब्ध भ उठल। कनियाँ के कहलियनि – इ पापकर्म हम नहिं देखि सकब, अहाँ के देखबाक अछि त देखू। कनियाँ के बियाह सं पहिने के पालन-पोषण छद्म-अंग्रेज़ी पद्धति सं भेल छन्हि – ओ प्रायः भ्रमित रहैत छथि की ओ अंग्रेज छथि की मैथिल। हम हुनका भ्रम सं निकालैत कहलियनि – हम बाहर ठाढ छी – जखन जयबाक होय – फोन क देब।
पता नहिं बियाहक बाद के संस्कार जोर मारलकन्हि आ की बियाहक पहिले के संस्कार कमजोर परलन्हि – ओ फोन केली हम बाहर आबि रहल छी।
अहि बीच मंदिर के अंदर स बड्ड जोर सं मानव-ध्वनि एलै – “हैप्पी बर्थडे टु यु श्री कृष्ण……….”
इस्कॉन दावा त करैत अछि पच्छिम के देश में श्री कृष्ण आ भारतीय संस्कृति के प्रचार के – आ हम देखलहुं जे जन्माष्टमी के पच्छिम देशक सभ्यता आच्छादित क देलक।
अहि घटना के जतेक निंदा कयल जाय से कम अछि।


text:
About Us
मिथिला मिरर एक मात्र मासिक पत्रिका सह दैनिक न्यूज पोर्टल नही अपितु आवाज थिक मिथिलाक जनमानसक। मिथिला एक टा पइघ क्षेत्र में पसरल अछि मुदा इ अत्यंत दुखक बात जे एखन धरि मैथिलक आवाज बनवाक लेल नहि त कोनो मैथिली सामाचार पत्र प्रखरताक संग आगु आयल आ नहि कोनो मैथिली मैगजीन मिथिला-मैथिलक बीच अपन कोनो खास पहचान बना सकल। मिथिला मिरर संपूर्ण मैथिल के इ वचन द रहल अछि जे ओ अहांक हर सुख-दुख में अहांक आवाज बनि कऽ अहांक डेग सं डेग मिला क चलत, आ अहां लोकनिक आवाज के प्रखरताक संग शासन-प्रशासनक बीच लय जायत। मुद्दा चाहे राजनीति सं जुड़ल हो वा कि सामाजिक सरोकार सं, मिथिला मिरर, मिथिला क्षेत्रक हर खबैइर के आम मैथिल मंच धरि पहुंचेबाक लेल प्रतिवद्ध अछि। मिथिला मिरर, एक टा निर्भिक, निडर आ प्रचंडताक संग मिथिला-मैथिल में व्याप्त कुरीति के खिलाफ लड़ाई लड़त। पत्रकारिताक क्षेत्र में दिलचस्पि रखनिहार व्यक्ति के मिथिला मिरर एक टा मंच द रहल अछि। जौ अपने निडर, आ निर्भिक रूपहि समाज के आवाज के जनमास तक पहुंचाबह चाहैइत छी त अपने सादर आमंत्रित छी। त अपने लोकैन्हि आगु आऊ आ मिथिला मिरर के डेग सं डेग मिला समाज में नव चेतनाक सूत्रपात करू।


text:
पप्पू यादव कें ‘वाई’ श्रेणीक सुरक्षा देलक केंद्र
दिल्ली,मिथिला मिरर-राहुल कुमार रायः मधेपुरा सं सांसद आओर जन अधिकार मोर्चाक अध्यक्ष राजेश रंजन उर्फ पप्पू यादव कें ‘वाई श्रेणी’क सुरक्षा मुहैया कराओल जायत। अपने कें बता दी कि बुधदिन पप्पू यादव केंद्रीय गृहमंत्री राजनाथ सिंह सं भेंट केने छलाह आ ओकरे किछु कालक बाद केंद्र सरकार पप्पू यादव कें वाई श्रेणीक सुरक्षा देवाक ऐलान केलह अछि।
राजनीतिक पंडित एकरा बिहार विधान सभा चुनाव सं जोडि़ कय देख रहला अछि। कारण बिहार सं एहन तरहक खबैर आबि रहल छैक कि आगामी चुनाव मे पप्पू यादव एनडीएक हिस्सा बनि सकैत छैथ। अपने कें बता दी कि पप्पू यादव कतेको बेर कहि चुकल छैथ जे लालू-नीतीश सं हुनकर जान कें खतरा छन्हि। अहि किछुये दिन पूर्व केंद्र सरकार बिहार पूर्व मुख्यमंत्री आओर हिन्दुस्तान अवामी मोर्चा ‘हम’ कें अध्यक्ष जीतन राम मांझी कें जेड प्लस श्रेणीक सुरक्षा मुहैया करौने छल।


text:
शुक्रवार, 22 जून 2007
अप्पन टुनटुनमा....सभक खबरची...
कू-कू करैत कोयली, मन्द मन्द बहैत बसात, चारू तरफ फैलल आमक सुगंध....एहि प्रौढ़ बसंतक मौसम में गाछी के बीचोबीच खोपड़ी में राखल खाट पर चित्त पड़ल टुनटुनमा सोंचि रहल छल जे कतेक दिन भऽ गेल देह के खुलल बसात लगौला....मतलब सदिखन बौआयत रहनिहार टुनटुनमा आम खा कऽ सुस्त भऽ गेल अछि जे टुनटुनमाक स्वभाव सँ बिल्कुल उल्टा अछि। अपने मे मस्त रहनिहार.... गाम घरक खबरची.... जेकर पैठ नेना भुटका सँ लऽ कऽ प्रौढ़-वृद्ध तक अछि। सभ जातिक संग ऊठ-बैठ, सभक कर-कुटमैता घूमय में माहिर के मन में फेरो आबि रहल छै जे बैसल-बैसल देह जाम भऽ गेल....कतऽ घूमल जाय... एकाएक फुरफुराकऽ उठल खाट प सँ आओर विदा भऽ गेल मुदा कतऽ से ओकरो पता नहि....
प्रस्तुतकर्ता VIJAY THAKUR पर 3:14 am 1 टिप्पणी:
सदस्यता लें संदेश (Atom)